GBP/USD Gagal Lepasi Rintangan $1.2100, Papar Terjunan 120 Pips!

Mata wang Pound dilihat gagal mengekalkan pengukuhan berbanding US dolar susulan pengukuhan semula US dolar dalam suasana pasaran yang berisiko, sementara pelabur masih menantikan mesyuarat FOMC awal pagi Khamis nanti.
Walaupun data keyakinan pengguna Amerika Syarikat (AS) diterbitkan dengan angka lebih rendah daripada jangkaan, namun US dolar berjaya bergerak kukuh ekoran faktor penurunan unjuran pertumbuhan ekonomi global oleh IMF serta beberapa faktor lain yang menghimpit pasaran global.
Pelabur Pound akan berwaspada untuk mesyuarat polisi Bank of England (BOE) pada awal Ogos minggu hadapan untuk turut bertindak melawan inflasi yang terus meningkat seperti bank-bank pusat yang lain.

Perhatikan pergerakan harga bagi pasangan mata wang GBP/USD, harga dilihat telah memaparkan penurunan harian sekitar 120 pips pada Selasa semalam selepas kenaikan pada sesi Asia pada mulanya gagal untuk menyentuh paras ketinggian pada rintangan 1.21000.
Harga susut sehingga melepasi paras 1.20000 namun pada dagangan sesi New York, harga dilihat melantun membuat kenaikan semula sekitar 90 pips sebelum menutup dagangan di penghujung sesi sekitar 1.20200.
Berlegar-legar di sekitar paras Moving Average 50 (MA50) pada rangka masa 1 jam pergerakan harga, pelabur masih berwaspada untuk arah yang masih tidak jelas sementara keputusan mesyuarat FOMC dinantikan.
 Jika kenaikan harga berjaya diteruskan, paras halangan 1.21000 bakal diuji semula sebelum harga mencatatkan paras ketinggian terbaru 3 minggu dan memberi isyarat lebih jelas untuk menyambung pergerakan bullish.
Bagi sasaran peningkatan harga lebih tinggi yang diteruskan seterusnya adalah menuju pula ke zon tumpuan 1.22000.
Sebaliknya jika harga gagal untuk meningkat dan mula menunjukkan perubahan trend bearish semula, paras sokongan harga pada 1.20000 dilihat akan menjadi tumpuan awal untuk diuji dan membuat penurunan ke paras lebih rendah untuk minggu ini.
Seterusnya, penurunan lebih lanjut dijangkakan akan menguji paras 1.19400 dan paras 1.18800 sebelum sasaran lebih rendah harga untuk ke zon support 1.18000.
Lihat pada gambar carta harga pasangan GBP/USD dibawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harapan Baru Buat Pasaran Komoditi Ini Masih Samar-Samar

Harga minyak mentah memanjat angka lebih tinggi berikutan harapan bahawa pengeluar-pengeluar minyak utama bersetuju untuk membendung pengeluaran minyak mentah. Peningkatan komoditi ini juga  sekali gus mengetepikan data mengecewakan dari China.
Di New York Merchantile, WTI mentah meningkat kepada $43.63 setong. Di Intercontinental Exchange (ICE), Brent mentah meningkat 0.15% kepada $46.11 setong.
Sebelum ini, China yang merupakan pengimport minyak mentah kedua terbesar dunia mengumumkan data yang mengecewakan pasaran.
 Sementara itu, peningkatan semula harga minyak mentah ini dicatat selepas Agensi Tenaga Antarabangsa yang berpengkalan di Paris mengeluarkan kenyataan bahawa pasaran tenaga global sedang bergerak ke fasa pengimbangan semula.
IEA pula meramalkan pertumbuhan global yang perlahan kepada 1.2 juta tong sehari pada tahun 2017 berikutan harga minyak mentah yang melemah.
Klik pautan ini untuk artikel yang berkaitan dengan minyak mentah.


4 Tips ‘Exit’ Dari Pasaran Yang Ramai Trader Belum Tahu

Ramai forex trader sering kali terlepas pandang 1 perkara ini. Tak dinafikan ramai yang hebat dalam menganalisis pasaran dan dapat mencari entry terbaik untuk sesuatu posisi trade.
Namun, ramai yang masih keliru untuk menentukan bilakah waktu sesuai untuk keluar dari pasaran.
Jadi artikel ini akan berkongsikan 4 tips untuk exit trading anda.
#1 Keluar dari pasaran sebelum TP
Apabila entry sesuatu posisi trade, anda perlu menetapkan di mana level stoploss (SL) untuk tutup kerugian dan takeprofit (TP) untuk ambil keuntungan.
Jika trade anda sudah mencapai jumlah profit yang bersesuaian, tidak salah untuk anda tutup posisi dagangan anda tersebut walaupun harga belum mencecah paras TP yang anda tetapkan.
Ada yang tidak bersetuju dengan perkara ini dengan alasan anda tidak mengikuti trading plan anda.
Namun, memetik ungkapan dari jutawan terkenal dunia Warren Buffet untuk tips pelaburan beliau, peraturan pertama adalah jangan hilang modal anda. Kedua, ulang peraturan pertama tadi.
#2 Keluar sebelum berita berimpak tinggi
Forex trader mengetahui berita ekonomi berimpak tinggi seperti laporan data pekerjaan NFP Amerika Syarikat, pengumuman penetapan kadar faedah oleh bank pusat dan sebagainya, berpotensi mempamerkan pergerakan harga luar kawalan.
Anda dinasihatkan untuk mengelakkan trade ketika major news sebegini sekurang-kurangnya keluar dari pasaran 1 jam sebelum data diterbitkan.
Pada waktu ini, teknik-teknik trading hebat pun tidak berkesan untuk menampung pergerakan luar kawalan pada carta harga.
 #3 Jangan masuk kembali dalam pasaran apabila anda rugi
Seperti yang ditekankan, kawalan emosi dan disiplin sangat penting dalam forex trading. Trader kebiasaannya akan kecewa apabila posisi trade mereka mengalami kerugian.
Apa yang trader akan lakukan adalah dengan masuk kembali dalam pasaran, berkemungkinan dengan lot yang lebih besar dengan risiko yang lebih tinggi, bertujuan untuk membalas dendam.
Profit yang dikejar sebaliknya menambahkan lagi kerugian yang sedia ada.
Perlu bertenang dan berehat sebentar dari waktu trading anda sehingga emosi anda kembali stabil dan bersedia untuk trader semula.
#4 Keluar awal apabila sentimen pasaran berubah
Trader perlu kerap meneliti perkembangan berita-berita pasaran yang memberi petunjuk awal terhadap sentimen pasaran semasa.
Jika sentimen pasaran dilihat bertukar dan sudah tidak menyokong analisis anda sebelumnya, dinasihatkan untuk anda keluar dahulu dari pasaran dan sediakan analisis terbaru untuk entry yang seterusnya.
Kalau malas nak cari berita yang mana perlu baca, baca je artikel berita di Intraday.my. Dipaparkan berita pasaran setiap hari dan terkini yang telah diringkas untuk memudahkan bacaan trader.
Tips tambahan untuk trader: Jika posisi trade anda sedang profit, tanya pada diri anda adakah selamat untuk anda tambah posisi (layer) pada waktu sekarang ini?
Jika jawapannya tidak, anda perlu keluar dari pasaran sekarang!
Semoga perkongsian ini bermanfaat dan semoga anda terus kekal berjaya dalam perjalanan trading anda.


GBP/USD Beri Isyarat Awal Untuk Melompat Lebih Tinggi

Pelabur menyaksikan lonjakan semula mata wang Pound Sterling di awal minggu ini selepas bergerak lemah sepanjang minggu lalu ekoran kebimbangan pelabur terhadap kes kesan sampingan darah beku suntikan vaksin AstraZeneca.
Lonjakan Pound di awal minggu ini didorong oleh faktor pembukaan semula ekonomi UK selepas pelaksanaan sekatan pergerakan sebelum ini bagi membendung penularan Coronavirus.

Pelabur memberi reaksi positif terhadap pembukaan semula ekonomi UK namun penganalisis memberi amaran untuk memantau perkembangan selanjutnya kerana masih awal untuk menyatakan pemulihan ekonomi yang pantas.
Pada carta harga pasangan mata wang GBP/USD kembali memberi isyarat awal untuk permulaan trend bullish semula selepas siri penurunan harga minggu lalu.
Pada dagangan semalam, harga yang berlegar di paras sokongan 1.36700 yang turut dicecah pada Jumaat lalu kembali melonjak dan melepasi halangan Moving Average 50 (MA50) pada rangka masa 1 jam.
Zon SBR (support become resistance) 1.37300 ditembusi sebelum harga mencapai paras ketinggian sekitar 1.37750 mengatasi paras ketinggian Jumaat lalu sebelum menutup dagangan sekitar 1.37300 semula yang bertukar fungsi sebagai RBS (resistance become support).
 Pergerakan harga di sesi Asia pada Selasa perlahan berlegar di zon RBS tersebut dengan paras MA50 akan menjadi sokongan untuk harga menyambung lonjakan semula.
Kenaikan lebih tinggi harga bakal menuju semula ke zon SBR 1.38000-1.38300 yang menjadi tumpuan minggu lalu.
Namun, pelabur perlu berwaspada sekiranya US dolar mengukuh semula dalam pasaran dan menekan harga lebih rendah semula.
Penurunan yang melepasi paras 1.37000 dan paras support 1.36700, harga dilihat akan menuju sehingga ke paras 1.36000 untuk menguji pula zon support pada Februari itu.
Tumpuan akan turut terarah pada laporan Keluaran Dalam Negara Kasar (KDNK) bulanan UK yang akan diterbitkan pada sesi Eropah petang ini.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kedudukan Terkini Matawang ,U.S Dolar Kekal Stabil Dalam Pasaran Asia

Matawang U.S dolar mengukuh berbanding 6 matawang utama pada awal pembukaan pasaran Asia, berikutan  tumpuan pasaran pada laporan pekerjaan U.S , ditambah pula pengumuman Presiden Donald Trump yangmengumumkan Gabenor The Fed, Jerome Powell sebagai pengerusi The Fed akan datang.
Pengumuman Jerome Powell sebagai pengerusi The Fed menyebabkan tempoh berkhidmat Janet Yellen akan tamat pada Februari 2018. Namun, terdapat indikasi bahawa Powell akan meneruskan pelan monetari polisi Yellen.
Keputusan Trump sejajar dengan jangkaan pasaran, justeru matawang U.S dolar tidak banyak berubah selepas laporan itu dikeluarkan .
Indeks U.S dolar yang mengukur kekuatan greenback berbanding enam matawang lain mula mengukuh pada awal pembukaan pasaran Asia namun kekal stabil pada bacaan 94.61 setakat jam 10.20 pagi.
 U.S dolar menyusut ke paras terendah sejak 26 Oktober semalaman selepas ahli Republik mengeluarkan laporan reformasi cukai.
Para analisis berpendapat  pelan permohonan yang diajukan itu mungkin tidak dapat meraih dukungan yang diharapkan daripada Kongres dan memiliki kesan yang positif terhadap ekonomi U.S. Pelan reformasi cukai Trump itu mengajukan pemotongan cukai syarikat daripada 35% kepada 20% dan mengurangi julan tax bracket bagi individu.
U.S dolar menyusut berbanding yen sebanyak 0.11% kepada 113.95 setakat jam 10.20 pagi. Euro pula kekal stabil berbanding US Dolar pada 1.1658.
Matawang Sterling mencatat penyusutan terbesar 1 hari berbanding U.S Dolar sejak Jun yang lalu semalan, berikutan Bank of England (BoE) meningkatkan kadar faedah buat pertama kali lebih dari 1 dekad. Namun mula mencatat pengukuhan berbanding USD sebanyak 0.05% kepada 1.3066 setakat jam 10.20 pagi.
AUD/USD menyusut sebanyak 0.34% kepada 0.7687 berikutan data jualan runcit Australia yang mendatar pada bulan September.


Analisis GOLD – Lonjak Tinggi, Emas Kini Lepasi Paras $1,760

Dagangan komoditi emas cemerlang meneruskan pengukuhan di penghujung minggu selepas terbitan data pertumbuhan ekonomi Amerika Syarikat (AS) yang terus menguncup buat suku kedua beturut-turut membuatkan US dolar terus bergerak lemah menyusuli reaksi negatif ketika mesyuarat FOMC.
Bacaan bagi data Keluaran Dalam Negara Kasar (KDNK) AS mencatatkan penguncupan 0.9% bagi suku tahun kedua dan tersasar daripada jangkaan untuk berlakunya peningkatan 0.4% dari penguncupan 1.6% pada suku sebelumnya.
Presiden Joe Biden masih tenang menyatakan AS belum berada dalam kemelesetan walaupun isyarat yang menunjukkan situasi sebaliknya, sementara kenyataan daripada Pengerusi Federal Reserve (Fed) Jerome Powell telah memberikan sokongan pengukuhan harga yang mengatakan kemungkinan untuk memperlahankan kenaikan kadar faedah untuk mesyuarat seterusnya.
Perhatikan pergerakan harga pada carta XAU/USD yang mengukur nilai emas berbanding US dolar, harga menyambung kenaikan lebih tinggi selepas bergerak mendatar pada zon 1738.00 mengekalkan momentum lonjakan selepas mesyuarat FOMC.
Kenaikan harga emas dilihat diteruskan bersambung pada sesi New York kesan reaksi terbitan data KDNK AS, melepasi paras 1750.00 dan harga mula mendatar di atas paras tersebut sehingga penghujung sesi dan bersambung ke pada awal sesi Asia pagi ini (Jumaat).
Harga yang masih kekal berlegar di atas paras sokongan Moving Average 50 (MA50) selepas mesyuarat FOMC lalu memberi isyarat pergerakan bullish buat emas melanjutkan kenaikan ke paras lebih tinggi sehingga ke penghujung minggu.
 Momentum yang masih dikekalkan menyaksikan lonjakan harga emas pada penghujung sesi Asia melepasi rintangan pada 1760.00 bersambung pada dagangan sesi Eropah dan dilihat bakal menuju ke paras 1785.00 untuk menguji semula zon rintangan tersebut.
Untuk pengukuhan harga seterusnya, kenaikan yang lebih tinggi bagi logam kuning ini dijangkakan untuk kembali ke zon tumpuan 1800.00 untuk catatkan paras ketinggian terbaru 3 minggu.
Sebaliknya, jika harga menunjukan penyusutan semula di bawah zon 1760.00, pelabur emas bakal bewaspada untuk petunjuk awal berlakunya perubahan trend bearish semula pada carta harga.
Penyusutan lebih rendah bagi emas dijangkakan bakal mensasarkan ke zon resistance become support (RBS) 1735.00 untuk diuji, sebelum penyusutan yang diteruskan mencecah semula ke zon sokongan harga minggu ini pada 1720.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


PMI Sektor Pembuatan US Naik Sedikit Kepada 54.9

Sektor pembuatan Amerika Syarikat mengukuh sedikit pada Mei dengan indeks PMI meningkat ke paras 54.9 dari 54.8 sebelum ini. Jangkaan pasaran bagi data kali ini ialah 54.5 yang rendah daripada data sebenar yang dikeluarkan.
Dari 18 industri, 15 daripadanya dilaporkan merekodkan peningkatan bulan lalu.
Komponen tempahan dalam sektor pembuatan mengukuh ke paras 59.5 dari 57.5 sebelum ini, manakala terdapat kejatuhan dalam pengeluaran dari 58.6 kepada 57.1.
Komponen tempahan yang belum dihantar merosot dari bacaan 57 kepada 55, manakala tempahan eksport kekal kukuh.
 Terdapat peningkatan dalam komponen pekerjaan dari 52 pada April kepada 53.5 bulan lalu yang mengekalkan jangkaan pengukuhan kenaikan pekerjaan pembuatan dalam data NFP Jumaat ini.
Tekanan inflasi berkurang sedikit berikutan kejatuhan dalam indeks harga dari 68.5 kepada 60.5. Hal ini menunjukkan jangkaan kepada tekanan inflasi berkurang dalam masa terdekat.
Data secara keseluruhan menunjukkan pengukuhan dalam sektor pembuatan dan peningkatan ini dilihat menyokong pengetatan polisi The Fed pada Jun.
Selepas laporan ini dikeluarkan, pasaran kurang bertindak balas dengan bacaan positif oleh sektor pembuatan dengan ia hanya berubah sedikit bulan lalu.


Analisis Teknikal GBP/JPY – Timeframe H1 – 12/11/2018

Setelah pergerakan yang konsisten membuat kenaikan sejak permulaan minggu lalu pada chart pasangan matawang GBP/JPY sehingga mencapai paras ketinggian sekitar 149.400, harga akhirnya membuat penurunan semula pada dagangan penghujung minggu. Setelah perkembangan Brexit yang dilaporkan positif sejak awal minggu kemudiannya kembali menimbulkan kembali kebimbangan terhadap pelabur sekaligus membuatkan matawang Sterling mengalami kejatuhan nilai sementara Yen pula digerakkan berdasarkan perubahan sentimen semasa dalam pasaran. Pada dagangan Jumaat, harga pada chart GBP/JPY telah membuat penurunan dari paras Magic Pivot sehingga melepasi ketiga-tiga paras support pada indicator Moshed Magic Line hari tersebut.
Pada sesi pasaran Asia hari ini, seperti beberapa chart pasangan matawang yang lain, GBP/JPY turut terlihat jarak (gap) pada pembukaan harga untuk permulaan dagangan minggu ini. Harga memulakan dagangan sekitar paras support 147.048 (MagicS1) dan terus membuat kenaikan seawal sesi bermula menuju ke paras Magic Pivot 148.065 hari ini. Namun, setelah harga menutup jarak (gap) harga sekitar paras 147.600, harga kembali membuat penurunan sehingga melepasi paras support MagicS1 bersambung pada sesi pasaran Eropah. Harga semasa berada pada paras 146.770 setakat jam 3.56 petang. Harga yang dilihat mengekalkan momentum penurunan harga bakal menuju ke support 146.483 (MagicS2) dan seterusnya jika harga masih meneruskan penurunan ke paras lebih rendah, harga dijangka akan menguji paras support pada 145.466 (MagicS3) yang berada pada paras tumpuan harga pada chart GBP/JPY.
Namun, sebaliknya jika Sterling kembali mengukuh dan berjaya melonjakkan harga melepasi paras Magic Pivot 148.065, jangkaan kenaikan harga bakal menuju ke paras resistance terdekat pada 148.630 (MagicR1). Kemudiannya pasaran akan kembali tertumpu pada zon resistance pada chart GBP/JPY sebelum ini di mana harga berkemungkinan akan menguji paras resistance 149.647 (MagicR2) untuk mengatasi paras ketinggian harga semasa. Dan jika harga mampu breakout paras tersebut, paras ketinggian yang baru bakal dicatatkan harga berkemungkinan kenaikan mencapai paras sekitar 150.212 (MagicR3).
 Ikuti perkembangan rundingan Brexit di mana keyakinan pelabur terhadap rundingan tersebut dijangka semakin pudar dan bakal memberi kesan terhadap matawang Sterling. Di samping itu juga, beri tumpuan terhadap perubahan sentimen dalam pasaran semasa yang memberi impak kepada matawang Yen. Rujuk pada indicator Moshed Magic Line dalam mencari posisi dagangan yang terbaik pada chart GBP/JPY anda.

Paras support: 147.048, 148.483, 145.466.
Paras resistance: 148.630, 149.647, 150.212.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Harga Minyak Mentah Masih Mendapat Sokongan Dalam Sesi Dagangan Pagi Ini!

Harga minyak mentah diadakan melonjak dalam sesi Asia pada Selasa disebabkan sokongan yang diberikan oleh Arab Saudi dan Russia terhadap usaha untuk melanjutkan perjanjian pemotongan pengeluaran sehingga Mac tahun depan sekiranya pengeluar lain menunjukkan minat yang sama.
Niaga crude futures di New York Merchantile Exchange bagi penghantaran Jun meningkat sebanyak 0.41 peratus kepada $49.05 setong manakala minyak Brent kali terakhir dinilai pada $51.99 setong.
Institut Petroleum Amerika dijadual akan mengeluarkan laporan anggaran minyak mentah di AS pada Selasa diikuti oleh data rasmi daripada Pentadbiran Maklumat Tenaga pada Rabu.
Penganalisis menjangkakan penurunan sebanyak 2.283 juta tong minyak mentah akhir minggu lalu termasuk penurunan sebanyak 1.250 juta tong bagi produk tapisan.
 Semalam, niaga minyak mentah melonjak, disamping kebimbangan pasaran semakin menyusut  pada Isnin selepas Menteri Tenaga dari Arab Saudi dan Russia berkata bahawa mereka akan menyokong lanjutan perjanjian pemotongan pengeluaran sehingga menjangkaui Mac 2018.
OPEC dijangka akan memuktamadkan keputusan ini di dalam sesi perbincangan yang bakal diadakan pada 25 Mei nanti.
Namun begitu, sentimen keseluruhan pasaran bagi jangka panjang kekal merosot disebabkan peningkatan jumlah inventori di dalam pasaran.
Bertitik tolak daripada itu, Pentadbiran Maklumat Tenaga AS minggu lalu menaikkan ramalan pengeluaran minyak di AS dan menurunkan unjuran purata harga minyak bagi tahun 2017.
Satu Lagi Kontroversi Melibatkan Pentadbiran Trump, Greenback Menjunam!


Sentimen Pasaran yang Agak Berisiko Memberi Manfaat Kepada Emas

Harga emas meningkat pada Isnin selepas Korea Utara menggegarkan pasaran dengan anggaran pelancaran empat buah peluru berpandu. Beberapa peluru berpandu tersebut juga telah dikatakan mendarat di Jepun selepas terbang kira-kira 1,000 km (620 batu).
Dalam masa yang sama, emas bagi penghantaran April meningkat sebanyak 0.62 peratus di Comex. Bagi dagangan logam lain, niaga silver telah kembali pulih dan didagang melonjak sebanyak 0.83 peratus kepada $17,888 satu troy ounce. Dalam masa yang sama, niaga copper futures menjunam 0.63 peratus kepada $2.691 sepound.
Pada hujung minggu yang lalu, Perdana Menteri China, Li Keqiang telah merangka kursus ekonomi yang berhati-hati untuk China disamping meletakkan pertumbuhan pada paras sederhana bagi mengekang risiko kewangan. Ekonomi kedua terbesar dunia itu juga telah meletakkan jangkaan sebanyak 6.5 peratus pada tahun 2017, tidak jauh dari jarak pertumbuhan sebenar yang dicatat sebanyak 6.7 peratus bagi tahun 2016.
Li juga berkata, Beijing masih mengekalkan sasaran inflasi pada paras 3 peratus pada tahun 2017, tidak berubah daripada sasaran tahun lepas.
 Minggu lepas, harga emas jatuh mendadak selepas jangkaan terhadap kenaikan kadar pada bulan Mac semakin dinilai meningkat.
Pengerusi Fed, Janet Yellen juga berkata pada Jumaat bahawa kenaikan kadar dinilai meningkat jika ekonomi kekal berada pada landasan yang betul. Kenyataan ini secara tidak langsung juga mengukuhkan pandangan bahawa Fed akan menaikkan kadar faedah pada mesyuarat 14 hingga 15 Mac nanti disamping beberapa siri komen agresif oleh pegawai Fed pada minggu yang lalu.
Pasaran juga meletakkan jangkaan hampir 80 peratus terhadap prospek kenaikan kadar pada bulan Mac.
Pengganti Program Obama Care dijangka Akan Diumum Minggu Ini!


Sentimen Pasaran Goyah Terkesan Oleh Ketidakpastian Terhadap Hasil Undian Parlimen

Pergerakan mata wang pada sesi Asia hari ini masih dipacu oleh perkembangan Brexit. Pound melonjak sebaik sahaja pengumuman bahawa United Kingdom (UK) dan Kesatuan Eropah (EU) bersetuju untuk mencapai perjanjian Brexit.
Bagaimanapun, dengan kenyataan Parti Kesatuan Demokratik (DUP) yang menolak cadangan PM UK Boris Johnson mengenai Brexit, ia telah menyebabkan matawang itu kembali menyusut. Kini, tumpuan pasaran beralih pula kepada keputusan undi oleh parlimen pada Sabtu ini untuk meluluskannya.
Perjanjian Brexit dikatakan mempunyai peluang yang baik untuk diluluskan di parlimen menurut Menteri Kewangan Sajid Javid, tetapi sesetengah pelabur khuatir kerana perbincangan mengenai Brexit sekarang semakin sukar untuk dijangka.
Kebanyakan pergerakan matawang turut menjejaki perkembangan Brexit termasuk euro yang meneruskan pengukuhan berbanding USD walaupun sentimen positif semakin memudar.
 Selain itu, beberapa data ekonomi AS yang lemah terus menghantar USD rendah berbanding matawang utama lain. Laporan kajian Fed Philadelphia yang menyusut mencerminkan kelembapan dalam aktiviti pembuatan yang ditunjukkan oleh kejatuhan dalam pengeluaran industri.
Pasaran mula menjangkakan pemotongan kadar faedah yang selanjutnya oleh Rizab Persekutuan AS (Fed) pada hujung bulan ini apabila diperlihatkan dengan beberapa siri data yang lemah.
Dolar Amerika diniagakan rendah berbanding berbanding matawang Swissy iaitu menghampiri paras terendah dalam tempoh tiga minggu.
Sementara itu, dolar Australia pula masih meneruskan meneruskan pengukuhan dengan dibantu oleh laporan kadar pengangguran yang lebih baik.
Dengan penurunan ini ia telah membuktikan bahawa walaupun dengan pemotongan kadar faedah oleh Reserve Bank of Australia (RBA) baru-baru ini, pasaran buruh di Australia masih kukuh dan ia dilihat boleh mempengaruhi keputusan RBA untuk pelonggaran polisi selepas ini.


Rundingan Nuklear Iran Terhenti, Apa Dah Jadi?

Harga minyak meningkat pada pembukaan perdagangan sesi Asia setelah rundingan untuk menghidupkan semula perjanjian nuklear Iran terhenti susulan pilihan raya yang berlangsung pada minggu lalu.
Niaga hadapan minyak mentah Brent diniagakan kukuh pada $73.70 setong, sementara WTI Amerika Syarikat pula menguat pada $71.50 setong.
Menurut laporan Reuters yang memetik kenyataan utusan Kesatuan Eropah (EU) untuk rundingan itu pada hujung minggu, Iran dan enam kuasa besar dunia menangguhkan perbincangan tersebut yang mungkin disebabkan pemilihan presiden Iran yang baru.
 Ia juga tidak memberikan petunjuk mengenai bila rundingan akan dilanjutkan tetapi mengatakan bahawa kemajuan telah dicapai dan para perunding akan mempunyai idea yang lebih jelas tentang bagaimana untuk menutup perjanjian ketika mereka kembali nanti.
Kemenangan Ebrahim Raisi sebagai presiden baru Iran dikatakan akan membawa kesulitan kepada rundingan. Namun begitu, ketika kempen pilihan raya dijalankan, beliau mengatakan sokongannya terhadap perjanjian ini.
Selain itu, pengukuhan harga turut mendapat sokongan berterusan daripada prospek terhadap permintaan bahan bakar global yang dijangka akan meningkat lagi pada musim panas.


USD Tergelincir, Pound Tiba-tiba Tunjuk Taring!

US dolar didagangkan sedikit berubah pada sesi Asia selepas berundur dari puncak tertinggi 7 minggunya, sekali gus memberi peluang buat mata wang utama lain meningkat.
Ini susulan angka bercampur-campur dalam data pesanan barangan tahan lama Amerika Syarikat yang mencatat penyusutan 4.5% pada bulan Januari daripada peningkatan 5.1% sebelumnya.
Sedikit info, data tersebut merupakan indikator utama kepada pengeluaran, yang bermaksud jika berlaku penurunan dalam pesanan ia memberi isyarat bahawa pengilang akan mengurangkan aktiviti mereka.
Pada masa yang sama, kemerosotan dalam US dolar mungkin disebabkan oleh pengambilan untung oleh pasaran menjelang penutupan dagangan Februari setelah ia meningkat hampir 3% bulan ini.
Berbanding sekumpulan mata wang utama, indeks dolar diniagakan mendatar pada sekitar harga 104.65 pada sesi Asia.
Mencuri tumpuan pasaran adalah mata wang pound yang menokok lebih tinggi selepas disokong oleh perkembangan positif dalam perjanjian dagang pasca-Brexit antara UK dan Kesatuan Eropah (EU).
 Terbaharu, UK dan EU dilaporkan bersetuju untuk meminda protokol Ireland Utara yang telah sekian lama menjadi pertikaian kedua-dua pihak itu.
Walaupun perjanjian masih perlu diluluskan tetapi berita ini membantu mengangkat mata wang pound untuk meningkat selain turut disokong oleh penyusutan USD.
Sementara itu, euro turut meningkat, membantunya bangkit dari paras terendah 7 minggu yang disentuh pada sesi dagangan Isnin.
Di sisi lain, dolar Aussie dan New Zealand gagal memaparkan kenaikan lebih kuat, sebaliknya didagangkan hampir tidak berubah berbanding greenback di tengah-tengah ketiadaan data utama untuk merangsang kedua-dua mata wang itu.
Yen pula kekal melemah di paras terendah 2 bulan berbanding USD, ditekan oleh ketidaktentuan tentang pendirian calon gabenor Bank of Japan (BOJ) dalam dasar monetarinya.
Nak belajar trade forex bersama Team INTRADAY? Jom sertai program mentoring Hustle 24 Hour kami. Klik di sini untuk join.


Dolar Euro Terus Didagangkan Lemah, USD Kekalkan Pengukuhan

Sesi pasaran Asia menyaksikan dagangan US dolar dan safe-haven yen menjadi tumpuan utama pelabur, di mana bon dari kedua-dua negara juga turut meraih permintaan ekoran kebimbangan coronavirus yang masih membelenggu pasaran.
Setakat ini, angka kematian disebabkan coronavirus telah meningkat kepada 1,016 orang manakala sebanyak 42,638 kes jangkitan pula telah disahkan.
US dolar yang dianggap sebagai aset safe-haven terus mengukuhkan kedudukannya berbanding beberapa matawang utama lain.
Matawang USD diniagakan meningkat ke paras ketinggian tiga bulan berbanding dolar New Zealand, menjelang mesyuarat dasar monetari Bank Pusat New Zealand pada hari esok yang dijangka kadar faedah akan kekal di paras terendah 1.00%.
 Sementara itu berbanding dolar Aussie pula, USD kembali didagangkan susut pada awal dagangan sesi Asia.
Bagi matawang Eropah, dolar euro terus mencatat penurunan ke paras terendah 4 bulan berbanding US dolar.
Data keyakinan pelabur Sentix Zon Eropah jatuh kepada 5.2 pada Febuari daripada 7.6 yang dicatatkan bulan sebelumnya. Walaupun bacaan ini lebih baik daripada jangkaan pasaran sebanyak 4, tetapi ia juga memberi gambaran kepada pasaran bahawa keyakinan pelabur yang merosot.
Jika sebelum ini Presiden Bank Pusat Eropah (ECB) Christine menyuarakan kebimbangannya terhadap kadar inflasi yang rendah, terbaru, ahli ECB dan juga gabenor bank pusat Itali, Ignazio Visco melihat bahawa terdapat risiko yang ketara terhadap ekonomi negara itu, ditambah pula dengan isu global seperti ancaman coronavirus.
Matawang pound kembali mempamerkan pemulihan dari paras terendah 2 setengah bulan berbanding US dolar setelah ditekan oleh kebimbangan terhadap rundingan dagang antara UK dan Kesatuan Eropah (EU).


Sentimen Terkini Pasaran Forex Pada Awal Pembukaan Sesi Eropah

US dolar menjunam berbanding enam mata wang utama dalam sesi dagangan Asia pada hari Jumaat berikutan A.S. yang mengenakan tariff ke atas eksport China. China juga bakal bertindak balas kepada A.S, sekaligus membimbangkan pelabur dan membuatkan US dolar merudum. Kekurangan data ekonomi pada hari Jumaat telah menyebabkan pasaran terdedah kepada perubahan sentimen.
Indeks US dolar melemah berbanding enam matawang utama sebanyak 0.22% kepada paras setakat pada pukul 3.38 petang.
Presiden Trump menandatangani memorandum tariff yang mengenakan sehingga $60 billion produk daripada China.
 The People’s Bank of China (PBOC) iaitu bank pusat China menetapkan harga Yuan berbanding US dolar pada 6.3272 Yuan dari harga semalam 6.3167. Pair USD/CNY turun 0.14% kepada setakat ini.
Sebagai tindak balas kepada tariff daripada Amerika Syarikat, China merancang untuk mengenakan tariff balas terhadap import produk dari A.S. sebanyak US$ 3bilion. Paroduk itu termasuklah tariff 15% terhadap paip keluli, buah-buahan, wain dan produk-produk lain. Ia juga merancang menambah 25% tarif terhadap daging khinzir dan aluminium yang dikitar semula.
Pair USD/JPY melemah sebanyak 0.32% kepada paras harga 104.94. US dolar jatuh berbanding matawang Yen pada minggu ini mencecah paras terendah 104.74. Pengukuhan matawang Yen disebabkan oleh kebimbangan pelabur terhadap sentimen semasa yang telah dicetuskan oleh tariff Presiden Trump pada awal bulan ini. Matawang Yen akan menjadi tumpuan kerana yen adalah “save heaven” apabila keadaan pasaran dibelenggu kebimbambangan terhadap perang perdagangan.
Pair AUD/USD menaik sebanyak 0.38% kepada paras hara 0.7711. Pengukuhan AUD adalah disebabkan pengecualian tariff oleh Amerika terhadap Australia dan beberapa negara yang lain termasuk Brazil dan Korea Selatan.


Data PMI China Dilapor Positif!

Purchasing Managers’ Index (PMI) di China terus mencatatkan pengembangan bagi bulan Januari sekali gus menunjukkan bahawa ekonomi tanah besar tersebut telah menunjukkan tanda-tanda untuk kembali stabil.
Indeks PMI bulan Januari menurun sedikit kepada 51.3 berbanding 51.4 pada bulan Disember lalu. Namun begitu, menurut ramalan Reuters angka tersebut lebih baik dari jangkaan iaitu sebanyak 51.2.
Bacaan yang melebihi nilai 50 menunjukkan isyarat pengembangan ekonomi di dalam sesebuah negara dan sebaliknya.
 Angka rasmi ini lebih merujuk kepada syarikat-syarikat besar di China. Namun begitu, data Caixin PMI merujuk kepada firma kecil dan sederhana. Data Caixin ini bakal dikeluarkan pada 3 Februari ini selepas China bercuti panjang sempena Tahun Baru China.
Data rasmi non-manufacturing PMI pula mencatat bacaan sebanyak 54.6 berbanding 54.5 bagi bulan Disember yang lalu.
Tidak akan Wujud “London Baru” Selepas Britain Meninggalkan Kesatuan Eropah! : Philip R. Lane


5 Berita Data Ekonomi Penting Tumpuan Pasaran Minggu Ini (6-9 Sept 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Mesyuarat Dasar Bank Pusat Australia (Selasa 12.30 Tengahari): Pelabur menantikan sama ada benarkah langkah untuk pengurangan pembelian aset (tapering) oleh Reserve Bank of Australia (RBA) akan diputuskan pada mesyuarat September. Kenyataan bernada hawkish oleh bank pusat akan menyokong pengukuhan dolar Aussie.
Sentimen Ekonomi Jerman Tinjauan ZEW (Selasa 5.00 Petang): Menjadi ekonomi terbesar di Eropah, kesihatan ekonomi Jerman akan ditinjau yang akan memberi petunjuk awal terhadap kesihatan ekonomi Eropah di masa hadapan. Jangkaan bacaan data terbaru yang susut akan membawa tekanan terhadap mata wang Euro.
 Mesyuarat Dasar Bank Pusat Kanada (Rabu 10.00 Pagi): Keputusan mesyuarat dasar oleh Bank of Canada (BOC) yang terbaru akan menjadi perhatian selepas BOC sebelum ini meneruskan pengurangan pembelian aset (tapering) menjadi antara bank pusat terawal mengetatkan dasar selepas pandemik melanda. Kadar faedah dijangka masih dikekalkan sementara unjuran ekonomi Kanada akan turut menjadi tumpuan.
Mesyuarat Dasar Bank Pusat Eropah (Khamis 7.45 Petang): Mata wang Euro dijangka akan terus mengalami kesulitan dalam pasaran ekoran European Central Bank (ECB) masih lagi dilihat akan meneruskan pelonggaran polisi dalam usaha untuk menyokong ekonomi Eropah. Kadar faedah diramalkan kekal di paras 0.0% tidak berubah.
Laporan Data Pekerjaan Kanada (Jumaat 8.30 Malam): Selepas laporan pekerjaan NFP AS minggu lalu, minggu ini pula menjadi tumpuan adalah laporan data pekerjaan Kanada pula. Pertambahan pekerjaan yang jatuh di bawah paras 100,000 pada Julai diharapkan untuk meningkat lebih tinggi untuk catatan bulan Ogos. Kadar pengangguran menunjukkan trend penurunan yang baik ke paras 7.5% pada bacaan Julai.


Jobless Claims: Satu Lagi Data Menyokong Sentimen Positif US Dolar

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) sebanyak 19,000 tuntutan kepada 223,000 bagi minggu berakhir pada 24 Februari berbanding minggu sebelum itu yang mencatatkan jumlah 242,000 tuntutan.
Data yang dikeluarkan ini lebih rendah dari jangkaan penganalisis sebanyak 243,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 104 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini naik sebanyak 3,000 orang kepada 2.07 juta pada minggu berakhir 18 Februari.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Sentimen & News yang Bakal Menggerakkan Eur/Usd (16-20 Januari)

Sidang media Rabu lepas mendominasi pasaran minggu lalu yang menunjukkan kesan besar oleh faktor geo-politik dalam pasaran global khusunya forex market. Eur/Usd didagang dalam keadaan volatile (turun-naik) berikutan komen Trump yang tidak banyak membantu penguatan US dolar.
Dalam tempoh ini pasaran akan terus memberi tumpuan kepada Trump, lebih-lebih lagi kemasukan beliau ke White House pada Jumaat ini, sekaligus dilantik sebagai Presiden US yang baru.
Manakala di Zon-Eropah pula, pasaran akan memberi tumpuan kepada penetapan kadar oleh Bank Pusat Eropah (ECB). ECB dalam mesyuarat sebelum ini bersetuju untuk meneruskan program pembelian bon selama sembilan bulan yang akan berakhir Disember 2017. Program pembelian bon yang berjumlah 80 billion euro ketika ini akan dikurangkan kepada 60 billion bermula April 2017.
 Para trader dinasihatkan agar mengikuti sidang media ECB ini nanti untuk mendapatkan panduan kehadapan (forward guidance) oleh Draghi dan memberi perhatian kepada nada komen dari Drgahi sama ada hawkish atau dovish, kerana perkara ini mampu menggerakkan Eur/Usd dalam saiz yang besar bergantung dengan apa yang dikatakan beliau.
Selain itu, pengerusi The Fed Janet Yellen dijadualkan akan berucap dua kali minggu ini dan seperti biasa pasaran juga akan mengekori secara rapat komen dari Yellen berkaitan polisi atau ekonomi semasa di US. Yellen dilihat tidak akan memberi sebarang komen berkaitan perkembangan politik semasa di US, kerana sifat bank pusat itu yang neutral kepada sebarang isu politik.
Selain dari perkara utama yang telah dijelaskan, Eur/Usd masih akan mendapat kesan daripada pengumuman data-data berikut:

Harga pengguna US (CPI) & Core CPI, Rabu 9.30 malam
Ucapan Pengerusi The Fed (US), Khamis 4 pagi
Penetapan kadar ECB (EU), Khamis 8.45 malam
Sidang Media ECB (EU), Khamis 9.30 malam
Data Permit bangunan, Indeks sektor pembuatan (US), Khamis 9.30 malam
Inventori minyak (US), Khamis 12 malam
Ucapan Pengerusi The Fed (US), Jumaat 9 pagi


USD/CAD Gagal Teruskan Siri Kenaikan Harga?

Dolar Kanada berisiko untuk alami penurunan lebih lanjut selepas harga minyak mentah yang menjadi eksport utama Kanada menurun selepas data inventori minyak mentah AS yang melonjak.
Peningkatan yang berbeza berbanding jangkaan penurunan itu dilihat akan mendorong permintaan yang lemah terhadap minyak mentah global.
Selepas US dolar mengukuh pada sesi New York susulan reaksi positif pelabur terhadap minit mesyuarat FOMC yang diterbitkan, raja mata wang tersebut kembali bergerak lemah semula sehingga ke sesi Eropah hari ini.
Pada carta harga pasangan mata wang USD/CAD, harga telah pamerkan kenaikan 2 hari berturut-turut dari paras sokongan 1.25000.
Melepasi paras sokongan Moving Average 50 (MA50) pada rangka masa 1 jam pergerakan harga di carta USD/CAD, isyarat trend bullish itu telah mendorong harga meneruskan kenaikan sehingga ke zon resistance 1.26300 semalam.
Namun pada dagangan hari ini (Khamis), harga bergerak menurun semula sehingga awal sesi Eropah untuk menguji paras sokongan MA50 setelah harga turun di bawah paras 1.26000.
 Pelabur juga berwaspada untuk dagangan dolar Kanada menjelang laporan data pekerjaan Kanada pada Jumaat yang akan menjadi tumpuan bagi bank pusat.
Sekiranya harga menyambung kenaikan semula melepasi rintangan 1.36300, harga akan mencatatkan paras ketinggian terbaru 4 minggu berkemungkinan menuju ke paras sekitar 1.26700.
Namun, jika harga kekal membuat penurunan lebih rendah, zon support 1.25000 akan kembali menjadi tumpuan harga semula.
Jika penurunan masih diteruskan, pelabur akan memberi perhatian pula reaksi harga pada paras sekitar 1.24800-1.24700 yang merupakan zon RBS (resistance become support) sebelum ini.
Lihat gambar carta pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


7 Berita Data Ekonomi Penting Tumpuan Pasaran Minggu Ini (22-26 Ogos 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data PMI Pembuatan & Perkhidmatan Eropah (Selasa 4.00 Petang): Menuju ke mingu akhir penghujung bulan, data sektor ekonomi akan menjadi tumpuan untuk dinilai pelabur. Bacaan data sektor ekonomi Jerman bakal diberi perhatian dengan ramalan angka yang masih suram ekoran pelbagai tekanan yang masih menghimpit Eropah.
Data PMI Pembuatan & Perkhidmatan UK (Selasa 4.30 Petang): Seterusnya, menyusul pula terbitan data sektor pembuatan dan perkhidmatan di UK yang turut dijangka suram, namun masih berada di atas paras yang stabil.
Data PMI Pembuatan & Perkhidmatan AS (Selasa 9.45 Malam): Sektor pembuatan dan perkhidmatan di Amerika Syarikat dijangka mencatatkan pemulihan untuk memberi isyarat pengembangan positif ekonomi selepas data-data utama yang diterbitkan sebelum ini juga memberangsangkan.
 Minit Mesyuarat Bank Pusat Eropah (Khamis 7.30 Malam): Pelabur bakal meneliti butiran lanjut mesyuarat polisi European Central Bank (ECB) pada minit yang diterbitkan untuk menilai petunjuk terhadap penetapan dasar monetari yang terbaru.
Data Keluaran Dalam Negara Kasar AS (Khamis 8.30 Malam): Bacaan kedua untuk data pertumbuhan ekonomi AS bagi suku kedua akan menjadi perhatian pasaran untuk penilaian bagi sebarang perubahan pada angka bacaan terdahulu.
Simposium Jackson Hole (Jumaat): Acara tumpuan tahunan kembali lagi menghiasi kalendar ekonomi pada Ogos. Simposium Jackson Hole bakal dihadiri oleh individu-individu penting dalam dunia kewangan global, melibatkan gabenor, menteri kewangan, pegawai-pegawai bank pusat dan lain-lain dan topik yang dibincangkan akan dipantau pasaran.
Indeks Perbelanjaan Peribadi Pengguna AS (Jumaat 8.30 Malam): Memberi petunjuk pada kadar inflasi, data yang mengukur perubahan harga barangan dan perkhidmatan di Amerika Syarikat ini akan diteliti. Setelah data indeks harga pengguna menurun, bacaan data ini juga dijangka untuk turut susut.


Inventori Minyak US Menyusut Pasca Perjanjian OPEC

The Energy Information Administration (EIA) atau Pengurusan Informasi Tenaga melaporkan inventori minyak mentah yang jatuh sebanyak 0.9 juta tong minggu ini berbanding 1.3 juta penyusutan pada minggu lepas.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
Terdapat peningkatan pengeluaran mingguan 0.1% kepada 8.7 juta tong, walaupun pengeluaran masih melebihi 0.5 juta tong rendah berbanding minggu sama pada 2015.
 Manakala data American Petroleum Institute (API) yang dikeluarkan pada Selasa juga merekodkan pengurangan. Gasolin pula meningkat sebanyak 2.1 juta tong dan paras terkini bacaan tahunan meningkat 4.3%.
Data secara keseluruhan adalah hampir dengan inventori yang dilaporkan oleh API. Pasaran memberikan tumpuan kepada mesyuarat OPEC pada semalam yang telah bersetuju untuk memotong pengeluaran minyak mentah dunia sebanyak 1.2 juta tong sehari.
Minyak West Texas intermediate (WTI) bergerak di sekitar $48.50 sejurus data EIA ini dikeluarkan semalam yang mana minyak mentah WTI telah pun melonjak 8% sebelum itu. Minyak WTI dan Brent hari ini meneruskan lonjakan yang didagangkan di paras $49.89 dan $52.40 setong pada masa artikel ini ditulis.

OPEC Mengeluarkan Indonesia Dari Keahlian


Data Tuntutan Pengangguran Meningkat, Perkembangan Ekonomi A.S Jadi Tanda Tanya!

Bilangan rakyat Amerika yang memfailkan tuntutan baharu untuk faedah pengangguran meningkat lebih daripada jangkaan pada minggu lalu namun kekal pada tahap yang konsisten dengan pasaran buruh yang tersepit.
Tuntutan awal untuk faedah pengangguran negeri meningkat 27,000 kepada 229,000 pelarasan musim bagi minggu berakhir 4 Jun, kata Jabatan Buruh pada Khamis. Ahli ekonomi yang ditinjau oleh Reuters malah telah meramalkan 210,000 permohonan bagi minggu terkini.
Data ini adalah merangkumi perkiraan pada cuti Hari Peringatan. Kebiasaanya, model yang digunakan kerajaan untuk menyisihkan perkiraan turun naik bermusim daripada data menjangkakan penurunan besar dalam permintaan pekerjaan dalam waktu cuti. Walau bagaimanapun, terdapat ruang terhad untuk penurunan besar dengan tuntutan yang tidak diselaraskan.
 Lou Crandall, ketua ekonomi di Wrightson ICAP menjangkakan kenaikan jumlah tuntutan pengangguran ini akan terbatas dengan laporan tuntutan pengangguran yang bakal dikeluarkan minggu hadapan. Tuntutan pengangguran setakat ini bermain pada paras rendah sejak menjunam ke paras terendah lebih 53 tahun iaitu 166,000 pada Mac. Jumlah tuntutan juga telah jatuh daripada rekod tertinggi 6.137 juta pada April 2020.
Rizab Persekutuan (the Fed) mengetatkan dasar monetari bagi meredakan permintaan, termasuk untuk buruh bagi menghambat inflasi yang tinggi. Kerajaan melaporkan Jumaat lalu bahawa bacaan NFP meningkat sebanyak 390,000 pekerjaan pada bulan Mei, dengan kadar pengangguran kekal stabil pada 3.6% untuk bulan ketiga berturut-turut.
Walaupun terdapat laporan syarikat membekukan pengambilan kerana menjangkakan kemelesetan ekonomi tahun hadapan, permintaan untuk buruh kekal kukuh, dengan 11.4 juta peluang pekerjaan pada akhir April.
The Fed dijangka menaikkan kadar faedah dasarnya sebanyak 50 mata asas lagi Rabu depan. Kenaikan setengah mata peratusan tambahan dijangka pada bulan Julai. Bank pusat A.S. telah meningkatkan kadar semalaman sebanyak 75 mata asas sejak Mac.


Dasar Pelonggaran Monetari Masih Akan diteruskan Selagi Inflasi Tidak Mencapai Sasaran 2 Peratus

Gabenor Bank of Japan, Haruhiko Kuroda berkata pada Isnin bahawa bank pusat perlu meneruskan dasar kewangan yang longgar buat masa ini kerana harga pengguna yang masih jauh daripada sasaran sebanyak 2 peratus.
Menurut gabenor bank pusat tersebut lagi, harga pengguna memerlukan kawalan memandangkan ekonomi masih tidak menunjukkan momentum menaik.
Dalam masa yang sama, Kuroda juga menyifatkan bahawa perbelanjaan pengguna dilaporkan melemah namun mula menunjukkan tanda-tanda untuk memulih disamping ekonomi yang sedang bergerak dalam trend yang sederhana.
 Bank pusat tersebut juga dijangka akan terus melonggarkan dasar bagi mencapai sasaran inflasi.
Bon kerajaan Jepun juga didagang tidak banyak berubah pada Isnin disamping dagangan lemah yang menyaksikan pengumuman data yang mempunyai kepentingan ekonomi yang minimum. Kebanyakan pasaran yang ditutup hari ini sempena cuti Easter juga menambah kelesuan kepada pasaran bon hari ini.
Ekonomi China Catat Pertumbuhan Membanggakan Bagi Suku Pertama Tahun Ini!


Terus Ke Puncak, GBP/USD Masih Belum Berhenti Mendaki

Matawang Pound kekal bergerak lebih kukuh berbanding US dolar pada minggu ini menyambung trend kenaikan harga sejak minggu lalu.
UK akan terus melanjutkan pembukaan ekonomi namun pelabur berjaga-jaga dengan amaran oleh Perdana Menteri Boris Johnson untuk gelombang virus yang baru di Eropah.
Sementara rundingan Brexit antara Kesatuan Eropah (EU) dan UK masih lagi tidak memberi sebarang perkembangan terbaru.
US dolar dilihat bakal kembali bergerak lemah dalam pasaran berikutan beberapa faktor yang memberi tekanan selain pelabur berwaspada menjelang keputusan mesyuarat FOMC.
Berkenaan rangsangan fiskal di Amerika Syarikat (AS), Republik Senat masih gagal untuk mencapai persetujuan terhadap pelan yang dibentangkan awal minggu dalam parti dalaman dan juga percanggahan pendapat dengan pihak Demokrat.
Tanpa rangsangan tambahan, ekonomi AS bakal lumpuh dengan perbelanjaan pengguna yang akan merudum. Data Keyakinan pengguna AS turut mencatatkan bacaan yang menurun untuk bulan Julai.
Pergerakan harga pada carta pasangan matawang GBP/USD terus membuat kenaikan mencatatkan paras ketinggian terbaru setiap hari pada minggu ini.
 Kenaikan tertinggi pada sesi New York semalam mencapai paras 1.29500, iaitu paras tertinggi sejak dagangan Mac lalu.
Menyambung dagangan pada sesi Asia pagi Rabu, harga bergerak lebih rendah dan perlahan namun masih berada di atas paras sokongan Moving Average 50 (MA50) yang masih menyokong trend bullish pada carta GBP/USD untuk pergerakan 1 jam harga.
Kenaikan lebih tinggi dilihat akan menuju paras ketinggian sekitar 1.29800-1.30000 untuk harga mencatatkan paras ketinggian 4 bulan.
Sebaliknya jika harga membuat penurunan semula, paras tumpuan terhampir pada 1.29000 dan 1.28500 akan diuji.
Penurunan lebih rendah di bawah paras sokongan MA50 bakal menuju paras 1.27600 yang menjadi zon RBS (resistance become support).
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenapa Emas ‘Slow’ Walaupun Ada Petanda NFP Akan Lemah?

Logam kuning emas kekal stabil ketika para pelabur menilai keadaan pasaran dengan berhati-hati menjelang penerbitan laporan pekerjaan NFP pada hari Jumaat.
Walaupun data pekerjaan ADP Amerika Syarikat menunjukkan bacaan yang lebih lemah daripada dijangkakan, tetapi dagangan emas hanya memberi sedikit reaksi dengan meningkat pada harga $1,820 per auns.
Namun, pada sesi Asia hari ini pergerakan emas kembali perlahan pada $1,813 per auns, menandakan pelabur terus berhati-hati dalam meletakkan posisi sebelum data NFP dikeluarkan.
 Sementara niaga hadapan emas pula diniagakan sedikit susut pada sekitar harga $1,815 per auns.
Bacaan NFP pada hari esok dijangka semakin perlahan, lebih-lebih lagi data ADP yang ditervitkan apda sesi sebelum ini menunjukkan sektor swasta hanya menambah sebanyak 374,000 pekerjaan pada Ogos, jauh tersasar dari jangkaan untuk meningkat 613,000.
Bukan itu sahaja, tetapi sub-komponen pekerjaan dalam data PMI pembuatan tinjauan ISM juga menunjukkan penurunan, walaupun secara keseluruhan data meningkat.
Sekiranya pertumbuhan pekerjaan NFP lemah, ia mungkin boleh mendorong Federal Reserve untuk menangguhkan ranangan pengurangan pembelian bon mereka.


Selamat Tinggal, USD Menggelongsor Lebih Rendah!

US dolar susut lebih jauh ke paras terendah dua bulan pada hari Selasa menyusuli penyusutan dalam hasil perbendaharaan AS 10 tahun.
Indeks dolar yang mengukur kekuatan dolar greenback berbanding sekumpulan enam mata wang utama didagangkan lemah pada 101.85 ketika sesi Asia.
Hasil bon AS 10 tahun tampaknya berundur dari paras tertingginya terdahulu, menyaksikannya berada pada sekitar tahap 4.00%.
Greenback dilihat masih terkesan oleh data pekerjaan NFP AS yang mengecewakan bulan lalu, ditambah pula dengan kenyataan bercampur-campur daripada penggubal dasar Federal Reserve (Fed).
Beberapa pegawai Fed telah berucap semalam, didahului oleh Presiden Fed Cleveland, Loretta Mester yang berpandangan bahawa Fed perlu mengetatkan lagi untuk turunkan inflasi.
Sementara Presiden Fed Atlanta, Raphael Bostic dilihat lebih dovish, mengatakan bahawa data asas yang positif mengenai inflasi menunjukkan ia boleh kembali ke sasaran 2% tanpa kenaikan kadar selanjutnya.
 Presiden Fed San Francisco Mary Daly pula menyokong keperluan untuk kenaikan kadar tambahan, manakala Naib Pengerusi Fed Michael Barr pula mengatakan inflasi masih terlalu tinggi.
Beralih kepada pergerakan mata wang, pound melonjak lebih jauh ke paras tertinggi terbaru sejak April 2022, dengan tumpuan pasaran kini terarah kepada data pekerjaan UK pada sesi Eropah.
Turut meraih pengukuhan adalah mata wang euro yang didagangkan paling tinggi dua bulan berbanding US dolar yang lebih lemah.
Di sisi lain, dolar Aussie kembali meningkat, memadamkan kerugian yang dicatatkan susulan data inflasi China yang suram, manakala dolar New Zealand juga didagangkan paling kukuh tiga minggu berbanding greenback.
Yen juga menguat dengan diperdagangkan di paras tertinggi tiga minggu berbanding US dolar, dengan mendapat sokongan daripada hasil bon AS yang lebih rendah.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis GOLD – Pelabur Akur Untuk Kejatuhan Emas Lebih Rendah Selepas Junam $60!

Dagangan emas terus kecundang lebih parah menuju penghujung minggu ini apabila terkesan oleh pengukuhan semula US dolar dalam pasaran.
Susulan reaksi positif pasaran terhadap mesyuarat FOMC yang bernada hawkish, US dolar terus disokong oleh terbitan data pertumbuhan ekonomi Amerika Syarikat (AS) suku keempat 2021 yang diterbitkan di sesi New York semalam.
Justeru, pelabur emas terpaksa menyaksikan kejatuhan lebih rendah nilai emas seperti yang dipaparkan pada carta harga XAU/USD yang mengukur nilai emas berbanding US dolar.
Selepas kenaikan pada minggu ini berjaya mencapai zon 1850.00, harga telah membuat penurunan sekitar $60 atau 600 pips sehingga ke sesi Eropah petang ini (Jumaat).
Pelabur terpaksa akur untuk menjangkakan penurunan lebih rendah harga emas selepas penurunan di sesi New York semalam telah melepasi paras 1800.00 yang gagal berfungsi sebagai paras sokongan.
Malah, kenaikan yang lemah pada penghujung sesi New York dari paras terendah dicapai sekitar 1792.00 turut gagal untuk melepasi semula paras 1800.00 yang kini menjadi rintangan buat harga.
 Penurunan harga disaksikan semula bersambung ke sesi Eropah dan berkemungkinan pelabur akan melihat penurunan lebih agresif pada sesi New York sebelum menutup dagangan minggu ini.
Zon support terhampir sekitar 1785.00 bakal diuji dan penurunan lebih rendah yang diteruskan bakal menuju zon support tumpuan sebelum ini sekitar 1760.00.
Namun jika kenaikan harga berjaya melepasi semula paras 1800.00, paras halangan Moving Average 50 (MA50) pada rangka masa 1 jam akan cuba ditembusi untuk memberi isyarat perubahan trend bullish semula.
Kenaikan harga akan menguji semula zon penting pada 1810.00 dan 1830.00 sebelum mencapai semula zon rintangan 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran : Indeks ISM Melonjak Naik Mendorong Pengukuhan US Dolar!

Matawang safe have yen dan Swiss franc menyusut pada hari Selasa berikutan terdapat tanda-tanda bahawa Amerika Syarikat dan China semakin hampir dalam mementerai perjanjian perdagangan. Hal ini telah meningkatkan selera para pelabur untuk melabur dalam matawang yang berisiko.
Disisi lain, matawang yang berorientasikan dagangan temasuk matawang dolar Australia didagangkan kukuh dan matawang China kukuh kepada paras tertinggi 3 bulan lalu berbanding US dolar.
Bank Pusat China telah membuat keputusan untuk mengurangkan kadar pinjaman dan menggesa Presiden Amerika Syarikat, Donald Trump untuk menghapuskan lebih banyak tarif yang dikenakan pada bulan September sebagai sebahagian daripada perjanjian perdagangan fasa pertama.
Menurut salah satu sumber, prospek perjanjian A.S-China dan kemungkinan tarif A.S akan dibatalkan telah menyebabkan pasaran semakin optimis dan meningkatkan selera pelaburan.
 Aktiviti perkhidmatan Amerika Syarikat PMI dilaporkan mencatat bacaan melebihi jangkaan. Indeks PMI tidak termasuk pembuatan ISM bagi A.S meningkat kepada bacaan 54.7 pada Oktober 2019 berbanding jangkaan pasaran yang mensasarkan pada bacaan 52.6.
Indeks US dolar yang mengukur dolar greenback berbanding enam matawang utama didagangkan kukuh sebanyak 0.40% pada paras 97.762 setakat jam 11.35 p.m. Manakala matawang safe haven yen didagangkan susut berbanding US dolar dengan US dolar mengkuh berbanding yen kepada paras 109.12.
Selain itu, dolar Australia terus menunjukkan momentum pengukuhan sebagai mempunyai prestasi terbaik di kalangan matawang utama yang lain berikutan keputusan Reserve Bank of Australia (RBA) yang mengekalkan kadar faedah pada paras terendah 0.75% hari ini.
Matawang Euro didagangkan susut sebanyak 0.48% kepada paras bacaan 1.1073 berbanding US dolar setakat jam 11.35 p.m.


Sentimen Pasaran Minyak Turut Sokong Kenaikan USD/CAD

Pergerakan harga pada carta pasangan mata wang USD/CAD semakin maju meneruskan kenaikan lebih tinggi pada hari ini selepas menyaksikan lonjakan ketara harga pada Selasa lalu.
Ketika lonjakan tersebut, US dolar telah pamerkan pengukuhan semula selepas bergerak lemah di awal minggu sementara pelabur menantikan minit mesyuarat FOMC yang diterbitkan.
Namun, lebih mendorong kenaikan harga juga adalah sentimen pasaran minyak mentah global yang memberi tekanan terhadap dolar Kanada ekoran minyak mentah merupakan eksport utama Kanada.
Perselisihan di antara negara-negara pengeluar minyak utama melibatkan Arab Saudi dan Emiriah Arah Bersatu (UAE) dilihat menjejaskan sentimen pasaran komoditi itu.
Kegagalan dalam mencapai persetujuan berkenaan pemotongan pengeluaran berkemungkinan akan mendorong negara pengeluar meningkatkan pengeluaran minyak tanpa mengikut tetapan perjanjian sebelum ini.
Pada carta USD/CAD, harga telah melonjak semula di atas paras sokongan Moving Average 50 (MA50) untuk memberikan isyarat trend menaik harga pada minggu ini.
Kenaikan sehingga semalam telah memasuki zon rintangan sekitar 1.25000 setelah harga jatuh di bawah paras tersebut pada April lalu.
 Dengan corak yang dipaparkan, pelabur masih melihatkan harga akan meneruskan kenaikan lebih tinggi menuju ke paras rintangan 1.26000 pula sebelum ke paras 1.26300.
Sebaliknya jika penurunan harga kembali berlaku, paras 1.24700 serta sokongan MA50 akan diuji sebelum harga memberikan isyarat permulaan trend bearish semula.
Penurunan lebih rendah dilihat akan menuju ke paras-paras tumpuan sebelum ini seperti paras 1.24000 dan paras sokongan 1.23000.
Pelabur turut akan memberi tumpuan pada laporan data pekerjaan Kanada yang akan diterbitkan pada Jumaat untuk menilai pergerakan dolar Kanada.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Masih Gagal Teruskan Pendakian, USD/JPY Kecundang Lagi

Carta pasangan mata wang USD/JPY telah menyangkal jangkaan positif pelabur untuk melihat kenaikan harga lebih tinggi pada penghujung minggu ini ekoran harga yang menjunam semula semalam.
US dolar dilihat bergerak lebih lemah berbanding Yen pada Khamis semalam selepas momentum pengukuhan oleh raja mata wang itu gagal dikekalkan seperti dagangan awal minggu.
Sejak dagangan awal minggu, US dolar telah pamerkan pengukuhan sebagai mata wang safe-haven susulan sentimen pasaran yang berisiko mengatasi Yen yang terkesan oleh faktor domestik di Jepun.
Mata wang Yen juga turut disokong oleh terbitan bacaan akhir bagi pertumbuhan Keluaran Dalam Negara Kasar (KDNK) Jepun untuk suku kedua yang meningkat berbanding bacaan sebelumnya.
Selepas harga bergerak mendatar dan menguji paras rintangan 110.400 pada Rabu lalu, harga kembali membuat penurunan semalam di bawah paras sokongan Moving Average 50 (MA50) pada rangka masa 1 jam untuk isyarat bearish.
Harga telah susut ke zon support sekitar 109.700 yang telah menjadi zon penting menyokong harga daripada jatuh lebih rendah sejak beberapa minggu kebelakangan ini.
 Jangkaan untuk penurunan lebih rendah sebelum penutupan dagangan minggu ini bakal menuju zon support seterusnya pada 109.300 untuk mencatatkan paras terendah terbaru 3 minggu.
Namun jika harga berjaya melonjak semula melepasi halangan MA50, zon rintangan 110.400 sekali lagi akan diuji pada minggu ini.
Peningkatan harga lebih tinggi melepasi rintangan tersebut dilihat akan menguji pula paras ketinggian 110.600 sebelum meneruskan kenaikan.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Penurunan AUD/USD Ke Paras Terendah Terbaru Sahkan Sentimen Pasaran Masih Berisiko

Dagangan pada carta pasangan matawang AUD/USD kekal meneruskan penurunan ke paras terendah terbaru pada minggu ini walaupun matawang US dolar masih bergerak lemah dalam pasaran.
Ini adalah berikutan suasana pasaran yang kekal berisiko dan memberi kesan buruk terhadap matawang dolar Australia yang sensitif terhadap sentiment pasaran semasa.
Penularan wabak Coronavirus COVID-19 dilihat semakin merebak aktif di luar China di mana Korea Selatan turut mula menunjukkan peningkatan kes jangkitan yang lebih serius.
Termasuk dolar Aussie, matawang komoditi yang lain turut terjejas dan mempamerkan dagangan yang merosot pada minggu ini.
Meneliti dagangan carta AUD/USD semalam, harga kembali membuat kenaikan pada sesi pasaran Asia selepas mencatatkan paras terendah terbaru pada penurunan sesi sebelumnya.
Kenaikan harga menguji zon SBR (support become resistance) di sekitar paras 0.65800 melepasi paras halangan Moving Average 50 (MA50) namun gagal mengekalkan momentum kenaikan sebelum menutup dagangan sesi New York lebih rendah.
 Bersambung pada sesi Asia hari ini pula,  harga yang bergerak di sekitar paras 0.65800 pada awal sesi kemudiannya telah menyambung penurunan harga dan berjaya melepasi paras terendah yang dicatatkan semalam.
Penurunan kini mencecah sekitar paras 0.65150 setakat jam 3.00 petang dan mencatatkan paras terendah terbaru sejak dagangan Mac 2009.
Dengan sentimen kekal berisiko dan US dolar terus diniagakan lemah, harga bakal meneruskan penurunan ke paras lebih rendah lagi untuk menutup dagangan pada minggu ini.
Namun jika kenaikan harga kembali berlaku, zon SBR di paras 0.65800 dilihat akan kembali menjadi tumpuan harga sebelum cuba meneruskan kenaikan ke paras lebih tinggi.
Dagangan US dolar terus diniagakan lemah sepanjang minggu ini walaupun beberapa data ekonomi diterbitkan positif ekoran amaran kepada rakyat Amerika untuk bersiap sedia menghadapi serangan wabak virus pembunuh COVID-19.
Lihat gambar carta pasangan matawang AUD/USD di bawah untuk rujukan analisis teknikal anda.


Tewas Dengan Tekanan, GBP/USD Terperosok Lebih Dalam

Pound Sterling menjadi antara mata wang dengan prestasi tercorot pada dagangan semalam selepas terbitan laporan data pekerjaan UK dilihat gagal merangsang lonjakan nilainya.
Walaupun kadar pengangguran di UK semakin menurun, tuntutan faedah pengangguran melonjak tinggi manakala indeks purata pendapatan pula gagal mengatasi jangkaan peningkatan.
Seterusnya pelabur akan memberi perhatian terhadap data inflasi UK yang akan diterbitkan pada sesi Eropah hari ini.
Pergerakan harga pada carta pasangan mata wang GBP/USD menepati ramalan penganalisis apabila harga akhirnya menjunam setelah berjaya melepasi zon sokongan 1.38300.
Sebelum ini penganalisis kekal melihat harga bergerak dalam trend bearish selepas keputusan mesyuarat bank pusat England (BOE) diterjemahkan dengan nada dovish.
Harga juga bergerak di bawah paras halangan Moving Average 50 (MA50) pada rangka masa 1 jam pergerakan harga menambahkan lagi jangkaan untuk penurunan lebih lanjut pada carta GBP/USD.
Mendorong penurunan lebih rendah semalam apabila US dolar kembali mengukuh semula dalam pasaran susulan sentimen berisiko dan menekan harga jatuh lebih rendah.
 Bersambung sehingga dagangan di sesi Asia hari ini, harga telah membuat penurunan menuju ke zon support 1.37000.
Penurunan lebih rendah yang dijangka akan diteruskan bakal menuju pula ke zon support tumpuan seterusnya pada 1.36000.
Sekiranya harga membuat kenaikan, zon SBR (support become resistance) 1.38000 akan diuji begitu juga paras halangan MA50.
Jika harga berjaya melonjak lebih tinggi dan memberi isyarat perubahan trend bullish semula, sasaran harga akan kembali kepada zon rintangan 1.40000 sebelum ini.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Dijangka Teruskan Penurunan Jika UK Lanjutkan Tempoh ‘Lockdown’

Dagangan bagi pasangan matawang GBP/USD dilihat gagal menarik minat pelabur dengan pergerakan harga yang dipamerkan pada awal minggu agak mendatar.
Matawang Pound Sterling dijangka berisiko dengan UK kini telah merekodkan angka kematian tertinggi akibat Coronavirus di Eropah mengatasi Itali dengan kes kematian hampir mencecah 30,000 sementara kes jangkitan pula hampir mencecah 200,000.
Perdana Menteri UK, Boris Johnson akan menetapkan perintah berkurung pada 7 Mei, walaupun ramai menjangkakan tempoh perintah berkurung akan dilanjutkan lagi di UK. Hal ini juga akan memberi kesan yang negatif terhadap pertumbuhan ekonomi UK.
Sementara, Amerika Syarikat dan beberapa lagi negara lain telah mula melaksanakan pembukaan semula ekonomi walaupun berdepan penularan semula wabak pandemik.
US dolar bakal bergerak lemah dengan sentimen positif pasaran yang meningkatkan keyakinan pelabur. Namun, sentimen dirisikokan dengan ketegangan yang tercetus di antara Amerika Syarikat dan China.
Dilihat pergerakan harga pada carta harga bagi pasangan matawang GBP/USD, harga bergerak mendatar namun tidak melepasi paras halangan Moving Average 50 (MA50) pada rangka masa 1 jam pergerakan harga.
Ini masih menunjukkan harga berkemungkinan masih mengekalkan trend bearish. Namun, penurunan harga dihalang oleh kebimbangan terhadap pengukuhan US dolar menjelang laporan data pekerjaan NFP Amerika Syarikat penghujung minggu yang dijangka merosot.
 Penurunan harga dilihat akan menguji zon RBS (resistance become support) pada 1.2400 sebelum isyarat penurunan yang lebih jelas.
Penurunan lebih rendah bakal menuju semula zon support pada 1.22500 yang diuji pada dagangan April lalu.
Namun jika US dolar terus bergerak lemah, harga bakal kembali membuat kenaikan semula melepasi halangan dinamik MA50.
Kenaikan harga akan menuju paras tumpuan pada 1.2500. Paras ini juga dilihat sebagai zon SBR (support become resistance).
Kenaikan lebih tinggi bakal menuju pula ketinggian sekitar 1.2600 untuk harga menguji zon resistance tersebut.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Menuju Penghujung Minggu, GBP/USD Semakin ‘Tergelincir’

Pergerakan harga pada carta pasangan mata wang GBP/USD pada Khamis pamerkan penurunan lebih rendah di sesi Asia selepas data inflasi UK semalam diterbitkan dengan angka yang menurun.
Namun pada pergerakan Rabu semalam, harga lebih mendatar menguji zon SBR (support become resistance) 1.38000 dan juga paras rintangan Moving Average 50 (MA50) pada rangka masa 1 jam pergerakan harga.
Data inflasi UK dilihat akan menambahkan tekanan buat pergerakan Pound selepas laporan data pekerjaan UK yang diterbitkan pada Selasa gagal merangsang pengukuhan Pound walaupun bacaan data yang baik.

Sekadar membuat pembetulan harga, penurunan diteruskan pada sesi Asia pagi ini susulan sentimen berisiko pasaran mendorong pengukuhan US dolar semula selepas laporan minit mesyuarat FOMC awal pagi tadi berikan reaksi penyusutan sementara US dolar.
Penurunan harga menuju paras tumpuan 1.37000 dan berkemungkinan harga boleh turun lebih rendah dari paras tersebut menuju zon support 1.36000.
 Penurunan ke zon tersebut juga akan mencatatkan paras terendah terbaru 4 minggu pada carta GBP/USD.
Untuk situasi kenaikan semula harga, zon SBR 1.38000 akan kembali diuji sebelum pelabur menilai perubahan trend harga.
Lonjakan harga yang berjaya lepasi zon tersebut bakal menuju semula ke zon SBR 1.39000 sebelum ini dan seterusnya ke zon rintangan tumpuan pada 1.40000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Terus Merudum, Apa Nak Jadi?

Menghiasi dagangan penghujung minggu, US dolar didagangkan suram di paras terendah hampir satu bulan selepas diperlihatkan oleh bacaan data ekonomi Amerika Syarikat yang membimbangkan.
Bacaan kedua keluaran dalam negara kasar (KDNK) AS tanpa dijangka merosot pada suku pertama kepada 1.5%, lebih teruk daripada anggaran sebelumnya pada 1.4% dan jangkaan pasaran untuk menguncup 1.3%.
Jualan rumah tertangguh juga menguncup ketara pada bulan Mei dengan catatan 3.9% daripada penurunan 1.6% yang direkodkan sebelumnya, dan jauh meleset dari jangkaan untuk menurun 1.9%.
 Kelemahan ini secara tidak langsung menunjukkan tandatanda bahawa tindakan Federal Reserve (Fed) yang agresif mungkin telah memperlahankan pertumbuhan ekonomi, menyebabkan pelabur kurangkan pegangan terhadap US dolar dan jangkaan untuk pengetatan selanjutnya.
Menyusuli kelemahan US dolar, mata wang euro meneruskan kenaikan ke paras tertinggi hampir empat minggu selain turut disokong oleh jangkaan hawkish terhadap Bank Pusat Eropah (ECB).
Sementara itu, pound juga didagangkan lebih kuat di paras ketinggian tiga minggu selepas pengumuman Menteri Kewangan Rishi Sunak mengenai pakej untuk membantu pengguna menghadapi kenaikan bil tenaga.
Tumpuan pelabur seterusnya akan disasarkan kepada penerbitan data indeks harga peribadi pengguna (PCE) yang menjadi ukuran inflasi utama kepada Fed.


Sentimen Semasa Pasaran Tukaran Matawang Forex Setakat Malam Ini

Emas terus diniagakan dalam keadaan ranging (mendatar) hari ini dan berada di bawah tekanan selepas komen Presiden Fed cawangan New York yang menyokong US dolar.
Data Commitment of Traders (COT) yang terbaru menunjukkan jumlah bersih pembelian emas berkurangan di mana posisi non-commercial susut kepada 190,000 berbanding 205,000 sebelum ini. Jumlah ini juga merupakan kejatuhan bersih pertama sejak empat minggu lalu.
US dolar mengukuh hari ini dibantu oleh komen Dudley yang hawkish dengan Usd/Jpy naik hampir 50 pip dan hasil-bon 10 Tahun US stabil di atas 2.15%.
 Selepas sesi dagangan yang tenang pada sesi Asia dan Eropah, komen Dudley sebelum pembukaan pasaran US menyokong matawang greenback. Beliau menjangka pertumbuhan gaji akan mengukuh tahun depan atau dua tahun lagi. Apa yang penting adalah apabila beliau menyatakan “menghentikan kitaran pengetatan polisi boleh membahayakan ekonomi.”
Komen yang hawkish ini telah membawa Usd/Jpy ke paras 111.30 dengan peningkatan hasil-bon kerajaan US. Kombinasi antara pengukuhan US dolar dan kenaikan hasil-bon ini telah melemahkan permintaan emas yang kini didagang di sekitar $1247.80.

Minggu lalu, The Fed telah menaikkan kadar faedah kepada 1.25% dan mengekalkan perancangan tiga kali kenaikan kadar faedah tahun ini. The Fed juga menyatakan perancangannya untuk memulakan pengurangan $4.5 trillion penyata imbangan tahun ini.
Walaupun dengan komen yang hawkish dari pegawai-pegawai The Fed, pemain pasaran masih meragui kemampuan bank pusat menaikkan kadarnya lebih banyak tahun ini berikutan data-data ekonomi yang mengecewakan.
Pasaran dalam sesi dagangan Isnin masih menunggu maklumat terbaru rundingan Brexit yang bermula hari ini antara Menteri Brexit David Davis dan Ketua Perunding EU Michael Barnier.


Analisis teknikal AUD/USD – Timeframe H4 – 14/5/2018

Secara teknikal, pergerakan AUD/USD ketika ini mempotensi tinggi untuk membentuk pattern ke arah kenaikan dengan membentuk inverse head & shoulder selagi ia tidak breakout Key Support pada harga 0.7480.
Potensi yang berkemungkinan ia retrace dan boleh diperhatikan adalah sekitar harga 0.7530/00 sebelum ia mengorak langkah kenaikan. Jadi, sekiranya ia membentuk sebarang ‘buy signal’ selagi tidak breakout Key Support, potensi adalah tinggi untuk ia bullish.
 Target bullish jika breakout Key Resistance harian 0.7580 adalah ke sekitar harga 0.7615 atau lebih tinggi ia menuju ke harga 0.7655 pada minggu ini. Oleh itu, selagi ia tidak breakout Key Support, mood masih berpotensi untuk bullish setakat ini.
Walaubagaimanapun, sekiranya harga AUD/USD breakout Key Support ini, ia akan cuba menguji pula harga LL 0.7430 yang berkemungkinan berpotensi membentuk patter double bottom atau breakout untuk terus bearish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pertumbuhan Ekonomi Malaysia Lonjak Sebanyak 5% Pada 1Q22

Bank Negara Malaysia (BNM) telah menerbitkan laporan ‘Perkembangan Ekonomi Dan Kewangan Malaysia‘ bagi suku pertama 2022 (1Q22) yang menyaksikan pertumbuhan ekonomi meningkat positif sebanyak 5%.
Kecemerlangan yang dicapai tersebut adalah hasil sokongan berterusan dalam permintaan domestik apabila aktiviti ekonomi kembali berjalan semula selepas sekatan perjalanan dihapuskan.
Antara inti pati laporan tersebut adalah:

Pemulihan pasaran pekerjaan yang menyaksikan kadar pengangguran turun 4.1% berbanding 4.3% pada 4Q21.
Sektor perkhidmatan dan pembuatan berkembang 6.5% dan 6.6% dan asas pelarasan suku ke suku menambah 3.9% berbanding 4.6% pada 4Q21.
Kadar inflasi menyederhana pada 2.2% berbanding 3.2% pada 4Q21 sementara teras inflasi naik pada 1.7% berbanding 0.8% pada suku sebelumnya.
Kadar pertukaran asing bagi Ringgit Malaysia (RM) menyusut 0.7% berbanding dolar Amerika Syarikat (AS), yang secara amnya sejajar dengan pergerakan mata wang serantau.
Prospek 2022 bagi pertumbuhan ekonomi domestik Malaysia diunjurkan pada 5.3% ke 6.3% seperti yang pernah diumumkan pada Mac lalu.

Berhujah mengenai kadar inflasi, penyederhanaan yang dicatat adalah kesan daripada asas penurunan harga bahan api runcit domestik yang rendah pada tahun lalu serta kesan asas daripada rebat tarif eletrik yang dijalankan pada 2020.
Selain itu, catatan teras inflasi pula mencerminkan pelarasan harga semasa kos lebih tinggi dan keadaan permintaan bertambah baik dalam barangan makanan disebabkan faktor berkaitan bekalan seperti harga komoditi yang tinggi.
Dalam pada itu, momentum pertumbuhan Malaysia dilihat kekal disebalik pertumbuhan global yang lemah daripada jangkaan akibat konflik geopolitik, gangguan rantaian bekalan serta situasi Covid-19 yang masih belum mereda dan ketidaktentuan pasaran kewangan.


Analisis Teknikal GBP/USD – Timeframe H1 – 16/10/2018

Matawang GBP turut mendapat sedikit kelebihan di atas nilai matawang USD yang merosot walaupun masih dilanda kebimbangan terhadap ketidaktentuan Brexit di mana jika dilihat pada chart GBP/USD pada dagangan semalam, harga kembali membuat kenaikan semula dan telah menutup jarak (gap) perbezaan harga dibuka pada sesi pasaran Asia semalam yang agak besar. Para penganalisis dalam pasaran turut berpendapat pengukuhan Sterling semalam berkemungkinan faktor pelabur yang mengambil keuntungan dari posisi jualan GBP menjelang ucapan Perdana Menteri UK, Theresa May. Berdasarkan pada indicator Moshed Magic Line, harga telah melonjak melepasi paras support MagicS1 dan hampir menyentuh paras Magic Pivot semalam sebelum menutup harga di sekitar paras 1.31500.
Bersambung pada sesi pasaran Asia hari ini, harga didagangkan perlahan dan sedikit membuat penurunan ke paras Magic Pivot 1.3137 hari ini sebelum cuba membuat kenaikan pada awal sesi pasaran Eropah. Jika harga gagal membuat penurunan lebih rendah dari paras Magic Pivot, berkemungkinan harga akan pantul semula menyambung kenaikan yang dibuat semalam menuju ke paras resistance 1.3193 (MagicR1). Kemudiannya, harga dijangka akan meneruskan kenaikan untuk menguji paras resistance 1.3237 (MagicR2) dan pasaran menunggu sama ada harga berjaya membuat higher high yang baru atau sebaliknya. Sekiranya harga berjaya breakout paras tersebut, harga bakal mencapai paras ketinggian terbaru berkemungkinan ke paras resistance 1.3293 (MagicR3) yang berada pada paras ketinggian yang dicapai harga pada September lalu.
 Namun begitu, jika ketidaktentuan dalam rundingan Brexit kembali melemahkan keyakinan para pelabur, besar kemungkinan harga akan mengalami kejatuhan semula dan paras awal yang dilihat akan dituju harga adalah pada paras support 1.3093 (MagicS1). Momentum kejatuhan harga yang diteruskan kemudiannya bakal melihatkan harga membuat penurunan ke paras support seterusnya yang berada pada paras 1.3036 (MagicS2). Seterusnya, pasaran akan melihat reaksi harga pada paras support 1.2993 (MagicS3) yang berada pada zon RBS (resistance become support) jika harga masih meneruskan penurunan yang dibuat.
Ikuti perkembangan Brexit menjelang sidang kemuncak EU dan beri tumpuan terhadap kenyataan serta komen yang akan dikeluarkan oleh Perdana Menteri May. Berpandukan paras-paras penting yang menjadi tumpuan harga pada indicator Moshed Magic Line, rancang sistem dagangan yang terbaik untuk diri anda.

Paras support: 1.3093, 1.3036, 1.2993.
Paras resistance: 1.3193, 1.3237, 1.3293.


Gara-gara Data Ini, USD Tersungkur Lebih Rendah!

Tidak cukup dengan kenyataan mengecewakan daripada Federal Reserve (Fed), bacaan data pertumbuhan ekonomi AS turut menambah kedukaan buat US dolar sehingga mendorong matawang gergasi itu ke paras terendah satu bulan.
Terdahulu, bacaan awal data Keluaran Dalam Negara Kasar (KDNK) menunjukkan ekonomi AS bertumbuh pada kadar tahunan 6.5% pada suku kedua, jauh di bawah sasaran pasaran untuk kenaikan 8.5%.
Menambahkan lagi kekecewaan pelabur, adalah apabila data tuntutan faedah pengangguran AS turut menunjukkan kenaikan lebih tinggi daripada jangkaan pada minggu lalu, walaupun sedikit menurun daripada bacaan sebelumnya.
Hal ini telah menyebabkan hasil bon perbendaharaan AS untuk susut lebih rendah dan turut mengheret matawang US dolar ke bawah. Ketika penulisan, indeks dolar diniagakan di sekitar harga 91.95 berbanding sekumpulan matawang utama.
 Pasaran kini menantikan satu lagi pengeluaran data perbelanjaan penggunaan peribadi (PCE) AS pada malam ini, yang dikatakan menjadi data inflasi pilihan Fed sebagai rujukan dalam penetapan dasar.
Sementara itu, matawang euro meningkat ke tahap tertinggi satu bulan berbanding US dolar, dengan tumpuan pelabur kini tertumpu pada penerbitan data anggaran pertumbuhan ekonomi dan inflasi di Zon Eropah.
Pound sterling turut melonjak ke paras ketinggian satu bulan dengan sokongan daripada dagangan greenback yang lebih lemah, di tengah peningkatan semula kes coronavirus di Britain.
Matawang berkaitan komoditi iaitu dolar Aussie, New Zealand dan Kanada turut meningkat lebih tinggi menyusuli kelemahan US dolar.


Matawang Utama Menjunam Didorong USD Yang Kuat

Greenback terus mengekalkan momentum pengukuhan dengan meningkat lebih tinggi berbanding pesaing utamanya pada sesi Eropah.
Kebimbangan terhadap peningkatan kes Covid-19 disebabkan varian Delta yang cepat merebak di negara-negara Asia dan Eropah, telah memberi sokongan buat safe-haven greenback dan yen untuk meningkat.
Pada awal dagangan sesi Eropah, indeks dolar yang mengukur kekuatan dolar greenback berbanding sekumpulan matawang utama diniagakan meningkat pada 92.00.
Matawang euro diperdagangkan lebih rendah di sekitar 1.1900 menjelang ucapan Presiden Bank Pusat Eropah (ECB), Christine Lagarde pada malam ini. Bagaimanapun, pasaran menjangkakan bahawa Lagarde akan terus memberi kenyataan dovish mengenai dasar monetari semasa.
 Lonjakan kes yang semakin membimbangkan telah mendorong beberapa negara Eropah, termasuk Jerman, Portugal dan Sepanyol untuk mengenakan sekatan perjalanan terhadap warga Britain yang belum divaksinasi.
Sementara itu, matawang pound terus didagangkan lemah, ditekan oleh kekhuatiran terhadap peningkatan kes Covid-19 akan menghalang UK untuk keluar daripada sekatan coronavirus meskipun Menteri Kesihatan Sajid Javid yakin bahawa England akan menghapuskan sekatan pada 19 Julai seperti yang dirancang.
Dalam pada itu, dolar Kanada didagangkan 0.2% lebih rendah berbanding USD, di tengah penyusutan harga minyak mentah yang ditekan oleh kebimbangan terhadap kes Covid-19 yang meningkat, menjelang mesyuarat OPEC+ pada hari Khamis.
Di sisi lain, dolar Aussie dan New Zealand juga menjunam rendah berikutan pengukuhan US dolar dan kebimbangan terhadap kebangkitan semula Covid-19 di Australia sehingga memaksa Perth mengenakan langkah sekatan untuk mengekang penularan.


Minyak Mentah Melonjak Pada Sesi Asia Berikutan Ujian Peluru Berpandu Iran

Harga minyak mentah global melonjak dalam sesi Asia pagi tadi pada Jumaat yang disokong oleh laporan yang mengatakan Donald Trump berkemungkinan membuat sekatan terbaru kepada Iran yang akan mengurangkan pengeluaran minyak mentah global.
Arab Saudi dan negara lain di timur tengah berkemungkinan akan menyokong keputusan Trump berikutan permusuhan mereka dengan Iran. Menurut laporan Reuters, pentadbiran baru US akan membuat sekatan kepada Iran disebabkan ujian peluru berpandu balistik.
Harga minyak WTI (West Texas Intermediate) mencapai paras tertinggi hari ini di $54.05 setong dari paras terendah sesi Khamis $53.35 setong. Manakala minyak Brent (Brent-oil) naik ke paras tertinggi hari ini di $57.12 dari paras terendah Khamis $56.33 setong.
 Pasaran masih bimbang dengan jumlah stok yang meningkat di US sejak beberapa minggu lalu dan juga tambahan dalam jumlah pelantar minyak yang dilaporkan oleh Baker Hughes juga meningkatkan kebimbangan kenaikan pengeluaran beberapa bulan akan datang.
Walaubagaimanapun, minyak mentah akan terus mendapat sokongan dari perjanjian pemotongan bekalan oleh OPEC dan non-OPEC dalam jangka pendek. Setakat ini perkembangan dalam pemotongan keluaran tersebut masih positif dengan pengurangan 1 juta pengeluaran sehari dengan Russia memotong sebanyak 100,000 tong sehari.
Harga minyak mentah global ketika ini didagang rendah dari paras yang dicatatkan dalam sesi Asia pagi tadi dengan minyak WTI kini $53.72 setong dan Brent-oil $56.76 setong.


12 Berita Forex Penting Tumpuan Pasaran Minggu Ini (4-8 Mac 2019)

Berikut adalah merupakan sebahagian data tumpuan penting yang akan menjadi perhatian pasaran sepanjang minggu ini.
Data Indeks Harga Pengeluar (PPI) di Eropah (Isnin 6.00 Petang): Data PPI untuk zon Eropah dijangka akan mencatatkan peningkatan berikutan bacaan PPI di Jerman dan Perancis yang kukuh.
Penetapan Kadar Faedah di Australia (Selasa 11.30 Pagi): Reserve Bank of Australia (RBA) telah mengekalkan kadar faedah di paras 1.50% untuk tempoh masa yang agak panjang melebihi dua tahun lalu. Pasaran akan memberi perhatian terhadap kenyataan Gabenor Philip Lowe berkenaan dasar monetari dan unjuran bank pusat.
Data PMI Perkhidmatan UK (Selasa 5.30 Petang): Data indeks pesanan pembelian melonjak dalam laporan untuk sektor perkhidmatan dan yang terbesar di UK. Bacaan hanya turun 50.1 mata pada Januari dan berkemungkinan dijangka akan turun 50.0 mata. Penguncupan dalam sektor ini akan mencerminkan peningkatan kebimbangan terhadap Brexit.
Data Jualan Runcit di Zon Eropah (Selasa 6.00 Petang): Jangkaan pasaran pada angka bacaan bakal meningkat namun kejatuhan jualan runcit di Jerman akan turut mempengaruhi data kali ini.
Data PMI Bukan-Perkilangan ISM di Amerika Syarikat (Selasa 11.00 Malam): Laporan sektor perkhidmatan mengecewakan untuk bulan Januari dengan penurunan kepada 56.7 mata terkesan dengan isu penutupan kerajaan sebelum ini. Berkemungkinan bacaan untuk kali ini akan mencatatkan kenaikan semula dan data ini juga turut akan mempengaruhi laporan data pekerjaan NFP pada Jumaat nanti.
 Data Jualan Rumah Baru di Amerika Syarikat (Selasa 11.00 Malam): Sektor perumahan dilihat masih bergelut jika dilihat daripada data jualan rumah sedia ada dan data pembinaan di Amerika Syarikat. Bacaan pada bulan November lalu mencatatkan jualan rumah baru mencecah 657,000 unit tahunan dan bacaan untuk bulan Disember dijangka mencatatkan penurunan.
Data KNDK (GDP) di Australia (Rabu 8.30 Pagi): Data ini akan disokong oleh data imbangan dagangan Australia sebelum ini. Namun, pergerakan ekonomi yang perlahan pada suku tahun ketiga berkemungkinan akan mempengaruhi pertumbuhan untuk suku tahun keempat disamping terkesan dengan faktor ekonomi China serta isu rundingan dagang AS-China yang masih berlarutan.
Penetapan Kadar Faedah di Kanada (Rabu 11.00 Malam): Bank of Canada (BOC) telah menaikkan kadar faedah ke paras 1.75% pada Oktober dan kekal sehingga sekarang. Berkemungkinan penetapan kadar kali ini turut dijangka tidak berubah dengan kenyataan daripada Gabenor Stephen Poloz yang mengatakan ekonomi boleh berkembang dengan sedikit kenaikan inflasi memberikan isyarat bahawa kadar faedah tidak akan dinaikkan.
Data Jualan Runcit di Australia (Khamis 8.30 Pagi): Bacaan pada bulan Disember merosot kepada -0.4% namun berkemungkinan dijangka meningkat untuk bacaan Januari kepada 0.3%.
Penetapan Kadar Faedah oleh ECB (Khamis 8.45 Malam): Bank pusat menyedari pertumbuhan ekonomi pada zon Eropah yang bergerak perlahan. Namun, Presiden Mario Draghi terus memberikan isyarat bahawa mereka ingin menaikkan kadar faedah untuk tahun ini.
Laporan Data Pekerjaan NFP Amerika Syarikat (Jumaat 9.30 Malam): Laporan pekerjaan pada Januari mencatatkan peningkatan ketara kepada 304,000 pertambahan pekerjaan menunjukkan kerancakan dalam pasaran buruh. Jangkaan pada angka bacaan kali ini berkemungkinan mencatatkan penurunan kepada 185,000 pekerjaan berbanding sebelum ini.
Laporan Data Pekerjaan Kanada (Jumaat 9.30 Malam): Data yang dikeluarkan bersama laporan pekerjaan AS ini mencatatkan lonjakan luar biasa pada bacaan bulan Januari sehingga 66,800 pertambahan pekerjaan. Namun, jangkaan pasaran untuk bacaan bulan Februari berkemungkinan akan mencatatkan angka yang menurun.


USD Susut Lebih Jauh, Apa Yang Berlaku Dalam Pasaran?

Matawang Euro dan yen mengukuh pada hari Khamis, mengurangkan beberapa kerugian yang dihadapi baru-baru ini berbanding US dolar. Manakala franc Switzerland mencecah paras tertinggi sebulan berbanding euro selepas inflasi Switzerland melonjak ke paras tertinggi dalam tempoh 14 tahun.
Dolar telah mengukuh kepada paras tertinggi tiga minggu berbanding yen dan mengukuh berbanding euro selepas kenaikan semalaman dalam hasil Perbendaharaan. Walaubagaimanapun momentum tersebut terbatas apabila pembukaan pasaran Eropah dimana US dolar mula susut seiring dengan kejatuhan dalam hasil A.S.
Indeks US dolar yang mengukur matawang US dolar berbanding enam matawang utama didagangkan susut 0.31% kepada paras dagangan 102.195. US dolar juga susut lebih lanjut apabila data ADP kurang memuaskan pada bulan Mei.
Sektor swasta Amerika Syarikat dilaporkan hanya berjaya menambah 128,000 pekerjaan pada bulan Mei, dimana angka tersebut adalah lebih kecil daripada jangkaan. Disisi lain, tuntutan awal untuk faedah pengangguran negeri turun 11,000 kepada 200,000 bagi minggu berakhir 28 Mei, kata Jabatan Buruh pada Khamis. Ahli ekonomi pula meramalkan 210,000 permohonan.
 Namun begitu, menurut , seorang penganalisis di OANDA, berpendapat bahawa data A.S telah menunjukkan tanda-tanda bahawa ekonomi A.S berkemungkinan bertahan lebih baik daripada pesaing walaupun ekonomi global semakin perlahan.
Disisi yang lain, matawang Euro mengukuh 0.55% kepada paras dagangan 1.0704 berbanding US dolar. Namun begitu rekod bacaan inflasi zon euro minggu ini telah menambah tekanan ke atas Bank Pusat Eropah, yang akan minggu hadapan untuk membincangkan dasar ekonomi.
Franc Switzerland meningkat 0.3% kepada 1.022 franc setiap euro, tertinggi sebulan, selepas Inflasi Switzerland meningkat pada paras tertinggi dalam 14 tahun pada bulan Mei.
Dolar Kanada sedikit berubah pada C$1.2646 selepas Bank of Canada pada hari Rabu, seperti yang dijangkakan, menaikkan kadar sebanyak 50 mata asas dan menandakan pengetatan yang lebih agresif akan datang.
Akhir sekali, dolar Australia naik 0.3% dan sterling 0.6%, kedua-duanya dibantu oleh sentimen pelabur yang bertambah baik terhadap kelas aset.


Jangan Ingat USD Sudah Kalah, Lihat Siapa Jadi ‘King’ Hari Ini!

US dolar kembali merampas takhta sebagai raja mata wang selepas ia bangkit dari paras terendah dua minggu dengan hasil bon AS 10 tahun terus melonjak lebih tinggi.
Menyusuri pergerakan mata wang dalam pasaran pada Khamis, indeks dolar didagangkan kukuh pada sekitar paras harga 113.00 berbanding kebanyakan mata wang utama.
Penanda aras hasil bon AS 10 tahun pula menokok ke paras ketinggian baharu 14 tahun pada 4.15%.
Yen pula terus meluncur ke bawah dengan pergerakan harga kini menuju ke paras harga 150 berbanding US dolar, terlemah dalam tempoh 32 tahun.
Jepun tampaknya masih mengambil tindakan tunggu dan lihat ketika pelabur menantikan satu lagi campur tangan daripada kerajaan dan bank pusat itu.
Sementara itu, dagangan pound menyusut rendah walaupun data inflasi UK yang diterbitkan pada Rabu menunjukkan bacaan lebih kukuh daripada dijangkakan dengan peningkatan 10.1% pada bulan September.
 Di Kanada, inflasi menurun pada bulan lalu kepada 6.9% daripada 7.0%, namun inflasi teras tanpa dijangka menunjukkan peningkatan pada 6.0%.
Ini membuatkan dagangan dolar loonie tidak banyak berubah melihatkannya didagangkan stabil berbanding greenback.
Kedegilan inflasi yang tinggi telah membangkitkan semula kebimbangan terhadap kemelesetan ketika kebanyakan bank pusat global berusaha untuk menurunkannya tanpa menghiraukan kesan negatif terhadap ekonomi.
Tekanan harga yang berterusan menandakan pengetatan dalam dasar monetari yang agresif akan diteruskan.
Para pembuat dasar Federal Reserve (Fed) menguatkan lagi komitmen mereka untuk meneruskan kenaikan kadar faedah yang agresif.
Presiden Fed Minneapolis Neel Kashkari memberitahu bahawa Fed tidak boleh menghentikan pengetatan walaupun penanda arasnya mencapai 4.5% hingga 4.75% sekiranya inflasi masih tinggi.
Ini sekali gus membantu menyokong US dolar untuk menguat dan hasil bon AS 10 tahun menokok lebih jauh.


Jangkaan FOMC dan Sentimen Semasa Gbp/Usd

Tiga hari terakhir minggu ini dijangka akan menjadi sesi dagangan yang volatile (turun-naik) dengan penetapan polisi oleh The Federal Reserve dan Bank of England (BoE), tidak lupa juga data-data dari AS.
Kenyataan ‘hawkish‘ dari The Fed dengan jangkaan tiga kenaikan kadar tahun ini berpotensi menguatkan US dolar dan menekan Gbp/Usd.
Sesi dagangan juga dijangka tidak menentu dengan Gbp/Usd berhadapan dengan pengambilan untung di mana pasangan matawang ini dilihat akan memulih khususnya apabila semakin dekat dengan paras harga signifikan berikutan kenaikan kadar yang telah diserap oleh pasaran.
Selepas matawang Gbp menjunam dalam pembukaan sesi Eropah pada Selasa, Gbp/Usd berpatah balik selepas menemui support yang kuat di 1.2108.
Terdapat spekulasi bahawa dana-dana besar mengambil kesempatan terhadap ‘thin liquidity’ ketika ini untuk menggerakkan pasaran.
 Data pekerjaan UK yang dikeluarkan sebentar tadi menunjukkan data bercampur-campur dengan kadar pengangguran semakin berkurangan, tetapi purata gaji kurang daripada jangkaan.
Data peningkatan pendapatan ini sedikit mengikis jangkaan positif BoE untuk mengetatkan polisinya dan juga mengurangkan perbelanjaan pengguna. Data inilah yang menyebabkan Gbp melemah kerana ia merupakan data tumpuan bank pusat,
Secara keseluruhan, perbezaan hasil-bon (yield spread) cenderung melemahkan Gbp di mana pihak BoE dijangka menggunakan pendirian ‘dovish‘ dalam penetapan polisinya pada Khamis.
Pasaran dijangka akan terus berhati-hati menjelang penetapan polisi The Fed pukul 2 pagi nanti dengan data CPI AS yang dikeluarkan sebentar tadi. Bacaan CPI dilihat positif dan menguatkan potensi kenyataan hawkish oleh The Fed.
Dalam kenyataan malam ini, panduan kehadapan (forward guidance) akan menjadi penentu sama ada US dolar menguat atau melemah, berikutan pasaran telah menyerap kenaikan kadar sebanyak 100%.
Secara khususnya, pasaran akan memberi perhatian kepada isyarat berapa kali kadar akan dinaikkan pada tahun ini. Jangkaan kepada empat kenaikan akan menguatkan US dolar dan sebaliknya kurang daripada itu berpotensi melemahkan US dolar berikutan aktiviti pengambilan untung.


US Dollar Mula Menjauhi Rekod Tertinggi yang Pernah dicapai Minggu Ini!

Dollar melangkah lebih jauh daripada paras tertinggi dalam tempoh 14 tahun berbanding sekumpulan matawang utama pada hari Khamis berikutan kejatuhan mendadak matawang US Dollar berbanding Yuan, China.
Yuan meningkat dengan mendadak selama dua hari berturut-turut sekali gus mencatat rekod tertinggi dalam tempoh 2 bulan.
Apa yang lebih mengejutkan, kejatuhan Yuan memberi kesan ke atas US Dollar berbanding matawang utama seperti Yen dan Euro.
USD/JPY, 30 minit
US Dollar Index yang mengukur kekuatan 6 matawang utama menyusut kepada 101.86 iaitu nilai terendah dalam tempoh tiga minggu.
Dalam masa yang sama, Euro meningkat sebanyak 0.7 peratus, sekali gus melanjutkan pemulihan matawang berkenaan.
 EUR/USD, 30 minit
Yuan China meningkat lebih 1 peratus selepas regulator di China mula campur tangan dalam sesi dagangan offshore bagi melindungi matawang Yuan.
Dalam satu laporan berasingan, satu tinjauan peribadi di sektor perkhidmatan China menunjukkan pertumbuhan dalam industry meningkat kepada paras tertinggi dalam tempoh 17 bulan.
Dalam sesi ini juga, Aussie meningkat kepada $0.7321.
AUD/USD, 30 minit

PROMO!!
Dapatkan Segera Pakej MoshedFX Ultimate Trader Mastery – Klik Sini
Gunakan Kupon : NFP150
Jimat extra RM150 + Diskaun 40% = Total Jimat RM700 dari harga asal
Promo tamat 6 Jan 2017 tepat jam 11:59PM. Cepat!


Analisis Teknikal EUR/JPY – Timeframe H1 – 20/8/2018

Pada minggu lepas, pasaran didagangkan bercampur-campur dihiasi oleh isu-isu semasa yang membuatkan matawang-matawang utama terkesan termasuklah EURO. EURO yang terpalit dengan isu geopolitik Turki dilihat agak lemah minggu lalu. Namun pada penghujung minggu, tanda positif ditunjukkan apabila Qatar bersedia untuk membuat pelaburan sejumlah 15billion dollar ke dalam pasaran kewangan perbankan Turki bagi mengurangkan kegelisahan terhadap isu AS-Turki tersebut.
Sementera itu, ketegangan perang dagang di antara China dan Amerika Syarikat sedikit reda dengan rundingan dagangan yang bakal berlaku akan mempengaruhi matawang JPY. Jangkaan pasaran global dalam keadaan semasa yang risk-on akan melemahkan matawang JPY.
 Secara teknikal, harga pada chart EUR/JPY dilihat bergerak mendatar pada Jumaat lalu dan membuat sedikit kenaikan sehingga ke paras 126.60 pada lewat sesi New York. Pada awal sesi Asia hari ini (Isnin), harga didagangkan lemah dimana harga semasa berada pada paras zon harga 126.250 sehingga jam 3 petang.
Jika harga membuat lonjakan dan menembusi (breakout) resistance di paras 126.900, paras resistance tumpuan adalah pada 128.500. Sebaliknya, jika harga terus didagangkan lemah, penurunan yang berpotensi dicapai adalah pada paras 124.900 iaitu support yang dicapai sebelum ini.
Paras support: 125.775, 125.155, 124.743.
Paras resistance: 126.807, 127.219, 127.839.


Teruknya! Semua Mata wang Utama Jatuh Pada Sesi Eropah

Sentimen risk-off terus menguasai pasaran pada pembukaan sesi Eropah, mendorong kebanyakan mata wang utama terperosok lebih rendah dan US dolar pula kekal menguat.
Ketika penulisan, indeks dolar kembali meningkat di sekitar harga 105.00 berbanding pesaing utamanya setelah menokok kira-kira 0.3%.
Mata wang sensitif risiko, dolar Aussie dan New Zealand antara mata wang yang paling teruk terkesan dengan masing-masing menjunam ke paras terendah dua tahun berbanding dolar greenback.
 Kemerosotan ini dipengaruhi oleh kebimbangan terhadap inflasi yang tinggi dan risiko kemelesetan yang turut mengheret pasaran saham Amerika Syarikat untuk merekodkan prestasi terburuknya pada separuh pertama 2022 sejak tahun 1970.
Situasi ini juga dapat dilihat menimpa pasaran saham Eropah dan Asia yang turut menderita parah apatah lagi ketika bank pusat berusaha untuk mengekang inflasi dengan menaikkan kadar faedah.
Keuntungan yang diperlihatkan safe-haven yen juga menandakan risiko mendominasi pasaran, selain turut mendapat sokongan daripada penurunan hasil bon AS 10 tahun yang tergelincir di bawah tahap 3% ekoran kekhuatiran terhadap prospek ekonomi menyuramkan.
Dalam pada itu,  dagangan pound sterling turut susut ketara dengan pergerakan harga terus melemah pada sekitar paras terendah sejak Mac 2020.


EUR/USD Mendaki Di Sesi Eropah, Terjun Semula Di Sesi NY

Pergerakan tak menentu di awal minggu terus menambahkan kerisauan para pelabur dalam pasaran yang semakin hampir menanti berlangsungnya mesyuarat FOMC pada minggu ini.
Majoriti masih mengekalkan jangkaan untuk Federal Reserve (Fed) mengekalkan kadar faedah tidak berubah di paras 5.25% pada mesyuarat terbaru ini untuk pertama kali sejak Januari 2022, namun apa-apa situasi boleh berlaku.
US dolar yang bergerak susut di sesi Eropah semalam kembali menunjukkan pengukuhannya pada sesi New York, namun masih awal untuk pelabur tentukan arah pergerakan yang jelas.
Berbeza berbanding Euro, bank pusat Eropah (ECB) dijangka untuk meningkatkan kadar faedah sebanyak 25 mata asas ke paras 4.00%.
Ini dilihat akan memberi kelebihan kepada mata wang Euro untuk mencari ruang untuk meningkatkan semula nilainya dalam pasaran.

Jika diperhati pada carta pasangan mata wang EUR/USD, harga telah bergerak di bawah paras 1.08000 untuk tempoh 2 minggu ini, setelah kejatuhan 3 minggu berturut-turut sebelumnya.
Sebelum berlaku kejatuhan, harga telah berjaya capai ketinggian 1.10900 pada dagangan penghujung April dan awal Mei lalu.
Pada sesi Eropah semalam, kenaikan berjaya dipaparkan mencapai sekitar 1.07900 sebelum harga menjunam semula di sesi New York.
 Harga yang mencecah sekitar 1.07450 telah bergerak di bawah paras halangan Moving Average 50 (MA50) pada rangka masa 1 jam di carta EUR/USD.
Paras tersebut diuji kembali pada dagangan yang bersambung di awal sesi Asia pagi ini (Selasa) dengan harga berlegar di sekitar 1.07600.
Sekiranya berlaku lonjakan semula, berjaya mengatasi ketinggian semalam akan mendorong harga menguji rintangan pada zon 1.08000.
Melepasi rintangan itu seterusnya menjangkakan kenaikan bakal diteruskan menuju pula zon tumpuan pada 1.09000.
Namun jika harga memilih arah untuk menurun ke bawah, melepasi paras 1.07400 akan memperlihatkan harga menuju ke paras 1.07000.
Susut lebih rendah akan mengubah sasaran seterusnya yang berada pada zon 1.06000, dijangka akan menjadi support terbaru buat harga.
Pelabur menantikan data inflasi Amerika Syarikat (AS) yang akan diterbitkan pada sesi New York malam nanti sebelum berdepan mesyuarat FOMC pada awal Khamis.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Update Terkini Mengenai Aussie dan Euro Pagi Ini!

Aussie merosot dalam sesi Asia pada Jumaat sementara menanti data pinjaman perumahan yang dijangka positif.
AUD/USD merosot sebanyak 0.12%, manakala USD/JPY meningkat 0.15%.
AUD/USD, 30 minit
USD/JPY, 30 minit
Di Australia, data pinjaman perumahan bagi bulan Oktober menurun sebanyak 0.8%, berbanding kejatuhan sebanyak 1.0% pada bulan selanjutnya. Sementara itu di China, harga pengguna dijangka meningkat 0.1% pada bulan November.
US Dollar Index yang melawan 6 matawang utama kali terakhir dinilai pada 101.11.
 Semalam, US Dollar meneruskan peningkatan berbanding matawang lain selepas laporan dasar terkini oleh Bank Pusat Eropah disamping laporan positif dari data tuntutan pengangguran AS.
Euro melemah setelah ECB mengatakan pada mesyuarat dasar bulanannya bahawa mereka akan melanjutkan program pembelian assetnya selama 9 bulan lagi.
EUR/USD, 30 minit
Dalam masa yang sama, ECB mengekalkan kadar faedah penanda aras tidak berubah pada rekod sifar sejajar dengan ramalan.
Di Amerika Syarikat pula, Jabatan Buruh berkata bahawa tuntutan pengangguran awal jatuh sebanyak 10,000 kepada 258,000 pekerja pada minggu berakhir 2 Disember lalu.
Ulasan Terperinci Mengenai Kejatuhan Euro Semalam!


Pasaran Di Lihat Sedang Berhati-Hati Menjelang Mesyuarat FOMC Pada Awal Pagi Nanti.

Pasaran hari ini menyaksikan ekonomi kedua terbesar di dunia iaitu China bakal mengurangkan jumlah tunai yang perlu dipegang oleh bank-bank komersial sebagai rizab untuk suku tahun kedua. Hal ini menunjukkan bahawa akan berlakunya dasar pengetatan monetari di negara itu.
Bermula sesi Eropah, indeks harga pengeluar Jerman dicatatkan kekal pada 2.6% tahun ke tahun pada Februari 2019, sama seperti bulan sebelumnya pada paras lapan bulan terendah namun kurang daripada jangkaan pasaran sebanyak 2.9%. Ini bakal memberi cerminan yang negatif buat harga peringkat pengguna di Jerman.
 Antara data ekonomi yang menjadi tumpuan pelabur pada sesi Eropah adalah data kadar inflasi tahunan di United Kingdom yang meningkat kepada 1.9% pada bulan Februari 2019 daripada 1.8% pada bulan sebelumnya dan melebihi jangkaan pasaran sebanyak 1.8% sekaligus memberi impak yang baik kepada nilai dagangan Pound Sterling sebentar tadi.
Tumpuan pelabur yang seterusnya untuk hari ini bakal tertumpu kepada mesyuarat dasar monetari bank pusat Federal Reserve yang dijadualkan berlangsung pada awal pagi Khamis, 2:00 pagi Malaysia. Semestinya, nada ucapan Gabenor Jerome Powell dan hala tuju FED yang akan menjadi tarikan pelabur dalam mesyuarat kali ini.